url: =Ngamsung Vakna 1 (Numbers 1)\n1 2 3 4 5 17 18 19 20\n414243444546 47 48 49 50\nNgamsung Vakna Laibu sungah Israelte ii Sinai Mual a nusiat a kipan Pathian ii amate tungah piak tu in a ciam sa nisuana ngamngi ciang a thet dong kum sawmli dektak sung Israelte tangthu kison hi. Hi laibu sungah a thupi bel in Israelte mi phaza kisim na hi a, Sinai Mual pan a din ma in Moses in mi simna vawt a, tua zawk khang khat bang ciangin Jordan ngun nisuana sang Moab ngamah mi simna vawt kik hi. Mihing phaza kisimnate nii, kilaklaw sungin Israelte in Canaan ngamsung ngamngi Kadesh Barnea ah pai uh a, ahizong tua mun panin khap sa ngamah tum zo ngawl uh hi. Tua ngamah kum tam mama a vaithaam zawkciang Jordan ngun nisuana sangah pai uh a, pawlkhatte tua ngamah teangin, pawlkhatte ngun kantan in, Canaan ngamah tum tu in kithoai uh hi.\nNgamsung Vakna laibu sia thu haksa a phul uh ciang lau in, a thinkiam, Pathian a langpan le, amate lampui tu a Pathian ii a koi Moses a langpanna thute tepteena ahi hi. Ama mite ngina ngawlin thumaan ngawl hi kale Pathian ii thumaan a a kep kenkon na thu le khat vevei a thintom tha ahitazong Pathian tung le ama mite tungah Moses lungtang a khona thu ki at hi.\nSinai Mual pan Israelte ding tu in kithoai 1:1-9:23\na. A masa misimna 1:1-4:49\nb. Thukham le ngeina tatuamte 5:1-8:26\nc. A nii veina Paisan Poai 9:1-23\nSinai Mual pan Moab ngam dong 10:1-21:35\nMoab ngamah thupiangte 22:1-32:42\nEgypt pan Moab ah paina thu tomsonna 33:1-49\nJordan kantan ma in kihilna 33:50-36:13\nNgamsung Vakna 1\nIsraelte A masa bel Mihing phaza a kisimna\n1Israel mite Egypt pan a pusua zawk a kum niina, a tha niina ni masa bel ni in, Sinai Senneal ngam Pathian omna Puanbuk sungah TOPA in Moses paupui hi. TOPA in, 2. “ Nangma le Aaron in Israel mite a be a phung le a innkuan tekin misimna nei tu nu hi. Pa a minpiang, 3kum kul le a tungsia ngalkap seam thei tu peuma a min sazian la vun. 4Hong hu tu in be khat sung pan ukpi khat veu ngen tavun,” ci hi. 5-16 Hi mihingte sia hi na seam tu in mihonte sung pan a kiteal minam lampuite ahi uh hi.\nBe le phung ukpi\nReuben Shedeur tapa Elizur\nSimeon Zurishaddai tapa Shelumiel\nJudah Amminadab tapa Nahshon\nIssachar Zuar tapa Nethanel\nZebulun Helon tapa Eliab\nEphraim Ammihub tapa Elishama\nManasseh Pedahzur tapa Gamiliel\nBenjamin Gideoni tapa Abidan\nDan Ammishaddai tapa Ahiezer\nAsher Ochran tapa Pagiel\nGad Deuel tapa Eliasaph\nNaphtali Enan tapa Ahira\nHi pasal sawm le niite amate be le phung tek pan ukpi hi a, misimna ah naseam tu in a kitealte ahi hi. 17Hi pasal sawm le niite ii huna taw Moses le Aaron in, 18a tha niina, ni masa bel ni in, a huam mihon bup sam a, a be a phung le innkuan taw kizui in mihing theampo sazian vawt hi. 19TOPA thupiak bangin, kum kul le a tungsia pa peuma, kisimin a min kiciamtee hi. Sinai Senneal ngamah Moses in mihingte min sazian la hi. 20-46Ngalkap na a seam thei tu kum kul pan a tungsia pa peuma a be a phung le innkuan taw kizui in min kikhum a, Jacob tapa lian bel Reuben minam taw kipan hi. A vekpi in a nuai a bang ahi hi.\nA vekpi: 603,550\n*1:1-46 Ngam 26:1-51.\n47Levite sia be dangte min kikhumna ah kihel ngawl hi, 48banghangziam cile TOPA in Moses tungah, 49“Ngalkap na a seam thei tu mihingte na sim ciang, Levi minamte kihel sak heak in. 50Ahizong Levite ka omna Puanbuk le tua nate theampo a cing tu in koi in. Amate in Puanbuk le vanhte pua tu uh a, pha takin keamin a ngiaphualte tua Puanbuk kiimah sa tu uh hi. 51Na ngiaphual na khin simin Levite in Puanbuk phel tu a, ngiaphual thak ah sa kik tu uh hi. Mihing khat papo Puanbuk paam ah a pai le kithatlum tu hi. 52A taanglai Israelte in amate tek ii, laandial nuai ah a hon a hon in ngiaphual saat tu uh hi. 53Ahizong kuama in hong neak a, Israel mihonte tungah ka thin hong uk sak ngawl natu in, Levite in Puanbuk kiim ah ngiaphual saatin cing tu uh hi,” ci hi. 54Tabangin TOPA in Moses tungah a thupiakte theampo Israel mite in seam siat uh hi.


timestamp: atn

url: =Sengam apuakkhamvai Update: Mi 2 si, mi 2 mangcip in mi 20 liamgawp :: ZOMI DAILY\nposted on 27 November 2017 at 10:27 pm UTC+9:30 Lomkholna: China, News, Sawltak, World\nChina, Ningbo City sungah zanni Sunday (Nov 26) zingsanglam in apuakkham nasia mahmahkhat om a, tuapen athu akikankan ciangin “Septic Tank” khatpanin apuakkham hiding hi ci’n Local Authorities te’n genkhia uhhi. Tua apuakkhapna munteng pen khuasung mipi te kinehtak in ateenna kuamsungkhat hisawnsawn ahih manin, inn tampitak in asiatlawh ahihi.\nHih innkhat apuakkhapna hangin mi 2 in sihlawh a, adangzong mi 2 kimuzolo, mangthangcip cihi. Tualo adang aliampen akigawm in mi 20 bangmah phamawk hi ci’n Government of Ningbo’s Jiangbei District te’n Sunday nitaklam in Weibo tungtawn in pulakkhia uhhi.\nHihvai tawh kisai in mipil misiam leh Experts tuamtuamte’n banghangin hihzahliang in khauhtak in apuakkham omtheimawk hiam cih limtak akansan laitak kici hi. Tua apuakkhapna innsungah Gas Pipeline cihtezong aom hilo ahih manin, Gas panin apuakkham ahiding inzong ki ummawhlo cihi.\nZhuangqiao Sub-district Administration te pulakkhiatna ah hih apuakkham hangin innsia bekbekpen akigawm in 360 Households & Units pha ciliang uhhi. Apuakkham pen nakkhauhlua mahmah a, “deadly blast” kiciliang hi.\nLocal khuasung mite genna ah apuakkham agingpen inntungdawn panin lingsukgawp in, tawlet Windows te kitamkham ziahziah a, kongkhak Windows tezong ki zialtongawp cihi.\nA puahkhapni Sunday ni inzong Chinese State Television te’n agenkhiatna ah hih apuakkham pen innkhat aki susiading in akikoih panin apuakkham hi ci’n genkhia uhhi.\nVideo: Fatal blast in Chinese port city of Ningbo happened at septic tank outside village\nChina gamsung ah hibangdan apuakkham pen omthei zelzel a, tualak ah hihpen anunung thupiang ahihi. 2015 kum inzong Industrial Binhai New Area sung aom Tianjin Port City ah apuakkham omngei in, mi 173 takin sihlawhmawk uhhi. Aliamzong mi tampitak pha kici’n ki ciamteh hi.\nMore: India ah Power Plant khat puakkham in mi 16 sikhin, 100 val liam\nNungkum October khasung inzong Shaanxi Province sung aom Fugu County sungah miteenna Residential Complex khat puakkham in, mi 14 takin sihlawh uhhi.\nTukum June khasung inzong Shandong aom Chemical Plant khat puakkham in, mi 10 in sihlawh uhhi. Sawltak #zomidaily\nPrevious: Video: Circus lahna ah Sahang ki taisuah in naupang 2 petkha\nNext: Tulaai Leitung Thuthang tuamtuam te Updates (Nov 27)\nPh.D Defense Lawhcinna Lungdam pihna\nDr. Mercy Man Khan Niang hong nusiat dahpihna\nUpna tawh ka kalsuanna ~ CS Khai


url: =Mihingte’ tangthu tom le mailam thu ding ~ Pau Sian Lian :: ZOMI DAILY\nposted on 6 January 2019 at 10:31 pm Lomkholna: Article, Pausianlian\nPulnatna (Plague) vai en lehang, leitung tangthu ah “A Vom Sihna” (Black Death) cih min a kivawh tuahsiatna uang mahmah pul natna pi khat 1330 kim pawl in kituak hi. Asia leitang pan Yersinia pesis cih lungno hong piangkhia-a, Europe le Africa gam dongah hih lungno kitheh thang ahih manin leitung bup-ah kum tawmno sungin mi awn 75 – 200 kikal (75-200 million) in sih lawh zenhi. England gam-ah mi sawm pan li (4/10) in pul natna hangin sihlawh uh-a, mi 3.7 awn pha khin sapen pulnatna venteh 2.2 awn in kiamsuk han mawk uhhi. 1778 kum in Hawaii tuikulh neu-ah gamkek gamdang mite puakkhak bukkhuh, TB cih akipan gilsung natna (typhoid) natna tuamtuam-te hangin Hawaii gammi sang zanga (half a million) pha khinsa kim lai 1853 kum teh mihing 70, 000 bek nungta zo uhhi. Tua hun lai-in siavuan-te in tui vot mahmah tawh na kisil un cihciang panpih thei bek uhhi.\nTua ahih manin tanglai hun-in daihna (peace) cih cihpen tomkal sung gal ki doloh pakna (temporary absence of war) hi tase mahleh, tuhun teh daihna a kicih leh gal cih peuhmah a piang thei ngiatlo (implausibility) dingin ki ngaihsun tahi. Khat veivei gam khat-le- khat ki ngik, lauthawng sak kha mah ding uh-a, ahi zongin kihai doziau pak hetlo dinghi. Gam-le- mipi tampi sihlawh zah dong ding galpi a piangsak zo zahding a hang (reason) khauhpai tam pukpuk lohi. Mi ngongtatte (terrorist) te zong hong lauhuai leh kilawm na pi-in amau pen mi tawmno, guktat kiaukiau te hi-uh a gam bup khat do zo ngeilo ding uhhi. 2010 kumin leitung bup-ah sikhang cih akipan thau luatna (obesity) hangin a si mi awn 3 pha-a, mingongtat te khutma tawh a si awn khat phalo,7,697 phahi. US leh Europe gammi te ading gal le al-Qaeda te sang Coca-Cola lauhuai zaw suak hi.\nGoogle te engineering director Kurzweil in tu lian laitak Google company ah hanciam in a sep project min pen “Sihna ki Gozo!” (to solve death), cih hi zawzen hi. Google te makai dangkhat ahi Bill Maris in mihing te pen si theilo cih a hipah kei zongin kum 500 ciang peuhmah bel nungta thei dingin kibawl thei lua dinghi, cih um hi. Paypal te makai khat ahi Peter Thiel in,“Sihna tawh kisai a sang om, a nial om in a do omhi. Ken ka do dinghi.” ci-in Google te a kipan mihau ampiten mihing te nuntakna tawh kisai research tampi ah sum mak (biilion) tampi zatsan laitak uh ahihi.\nKurzweil tuatna ah kum 2200 the sihna ki gozo taktak ta ding hi ci-a, a dang scientist pawl khat in 2100 teh zong kigo zo khin theita in teh ci-uh hi. 2050 teh na pumpi cidam sakin sum zong a hoih khop na neih leh nuntakna kum 10 ciang bang khat beh pakna ding baih mahmah ta ding ci-uh hi. Nuntakna khangkhat ding cih hingiau hi. Siavuan tampi-in sihna gawh sawm ung, ci masa hetlo ding uhhi. Ahi zongin AIDS, cancer natna te ading zatui a zonte uh a paizia en lehang, a ngim masak loh uhhang sihna pen a go nuam uh hi limlim uh hi. Apple te bawl iWatch bang a nei hile hang cidam nading nisim tui hai bangzah dawn, nai bangzah sung lamsiau/ihmu ding cih-a kipan sawtvei tu lua tateh, ding ta-in cihdong cidam theihtheih nading hong pantah niloh hita hi.\n1900 kum lai-in kial, pulnatna le galvai savai te hangin mihing khat in kum 40 ciang khawngbek nungta hi. Kum zalom sawmnih teh kum 70 ciang nuntakna kikhan khin zo-a, kum zalom sawmnih le khat teh bel a tawm pen 150 ciang ahih nading hanciam zo ding hi hang cih um uh hi. Amau ngimzah a ki nungta zo hileh kum 150 bang nungta ding mihing khat in kum 40 a phakin zi nei leh zong nei baih lua ding hi. Tua ahih manin naupang, khangno le uham ih ciaptehna kum ki ciangtanna te ki tukalh mangin etphat kul dinghi, ci-uh hi. Nuntakna kikhan thei gawp hileh a hoihlo zong tampi hong om dinghi. Gentehna, kumpi gilo, mithat tampi-te zong kum 30-70 cihdan kum tampi gam ukzo mawk ding uh-a, mipi te thangpaihna khang semsem thei ding hi.\nTulaitak, Philippines, Peru, Guatemala cihdan gamzawng-te ah kum simin mihing 100, 000 pan mi khatta kithatawm (suicide) uh-a gam khangto sa Japan, Switzerland, France gamte ah mihing 100,000 pan 25 in kumsim ki thattawm mawk uhhi. South Korea gam a zawn mahmah 1985 lai-in mihing 100, 000 pan 9 ta kithattawm uh a, tun a hauh mahmah khit uh teh gammi 100,000 pan 30 in kumsim in kithattawm uhhi. US gammi te nuntak nuam hihna (well-being) dinmun pen 1990 kum pawl-a nop a sak dinmun leh 1950 lai-in nopa sakna uh kikim, ci-uh hi. Japan gam zong a hauh mahmah diak laitak ahi 1990 k um pawl-a nuntakna tawh kisai a lungkimna uh le gamzawng in nuntak haksat 1950 lai-in a lung kimna uh kikim lel hi, cimawk uh hi.\nTu laitak scientist te bawlnop lungnopna pen kim-le- pam, van-le- na tetung kingalo lungnopna hise hi. Lungsim tawng ngiat a om daihna (sensation) hise hi. A pualam ah bangbang a piang zongin tuate khengin ih sung a om theih theihna (sensation) pen nosuah sak denin lawpsak den ding, cih ahihi. Gentehna, galkap te-in Iraq cihdan galphual ah a om uhteh patau linglawng gawp lo-in, lungsim daih theih semsem nading le ihmut nop nading in a ki tuam bawlsak ngiat zatui khauhpai-te pen tu laitak US le UK sang naupang tampi te-in nisim ne den ta uhhi. Sang sungah lai sin/simna ah nopsak semsem nading cimawk uhin lungsim thaza neden tadan uh, na hita hi. Tua ahih manin tu laitak ni tumna lam a om mite vei diakin thu dangdang sangin bang feel na hiam?, nop nasak theihtheih in omin tua pen nang suahpih thuneihna hi-akua mahin hong suttheih hilo hi, cih dinpih mahmah uhhi.\n2013 kum-in Oxford a researcher Carl Benedikt Frey le Michael A. Osborne te gelh “The Future of Employment” cih laibu ah a sawtlo-in US a om nasep 47% te pen set pil (artificial intelligence – AI) te in luah tading hi, ci uhhi. 2033 teh phone tawh sum zonna (human telemarketers) le sum armahkhanna (insurance underwriters) te in a nasep uh sum ta dinghi, 99% kician (tichia) hi, ci uhhi. Kimawlna phittum (sport referees) te in a nasep uh a sup ding uh pen 98% kician-a, sai-ah sumkhon (cashier) te-in 96% le anhuan (chef) te in a nasep uh a sup ding 97% kician hi.\nAnsai nasem (waiters) te nasep sup dingpen 94%, thukhen zum-a nasem (paralegal assistants) te nasep sup ding 94%, lengla makaih (tour guides) te nasep sup ding 91%, moh em (bakers) te nasep sup ding 89%, inncing (security guards) te nasep supding 84%, bus hawl (bus drivers) te-a 89%, innlam nasem (construction laborers) te nasep supding 88%, ganhing kem (veterinary assistants) te 86%,tembaw hawl (sailors) te 83%, zusai a nasep (bartenders) 77%, vanlui kepnasep (archivists) te 76%, innlam khutsiam (carpenters) te 72%, le micing (lifeguards) te nasep sup ding 67% kician hi, ci-in tuat uhhi.\nHih AI pen Russia kumpi Putin mahmah in agam uh-a sangnau pang te tungah mailam ah a lauhuai pen kikhelna hong hi dinghi, kiging kholun ci-in hanthawn khinhi. AI hangin mihing te` man (value) le thu neihna (right) bel tampi kiam tuam thei ding-a, hih vai a kilimgin manlo gamte in buailawh thei kha ding uhhi. AI hangin mizawng mihau hong kikhai mahmah zaw thei dinghi. Mihau te in nitha le khasum piakkul loh set te zawng zaw ta ding-uh a, mizawng te-in lah pil sinna sang neih lohtawh nasep muh hamsa sa semsem in mizawng mihau sumlut kikhaihna uang semsem dinghi, ci uhhi.\nHih AI pen gam pawlkhat ading buaina honpi khat a beisak muhkhiatna hi leuleu hi. Japan gam a kipan a khangtosa gam-te ah kumham tam semsem, mimal tawm semsem in khangno heu ta uhhi. Tuadan gamte-ah nasem ding mi kisam tampi te tangin hih setkhuak-te zattheih ding hong suakhi. A sawtlo-in Japan kumpi-in Robot Revolution Initiative cih min tawh company tampi samin sum 20 mak val zangsak uhhi. Mihing kisam lo sawltak nasem ding set tuamtuam bawl ngekngek sawm uhhi.\n(Hih thului pen Jew mipil Yuval Noah Harari gelh Homo Deus : A Brief History of Tomorrow laibu siksan in adang lai pawlkhat tawh konggelh khop ahihi. Biakna lam pan san theihloh honkhat om-a, leitung mipil-te ngaihsutzia kan theih nadingin kong-gelh ahihi.) Pau Sian Lian\nNext: Leitung a numei thupi pawlkhat


url: =Keko Lotaw Langpi Kung - Blog View - Zotung Minphuin\nPosted by Sam Lou 28 September 2016 - Filed in Kunglang - # #Keko #Lotaw #Langpi - 1,091 views\nSaya Pe Ling (Lung Ngo)\nLangmawlya tuh Keko langpi lah ung mawlya, Rangcci, Buevaw, Sawphu te lah cceih ae`zah vahdung lang e khua ae` Thingkangtung, Panang, Ccangpung cinaw ae` khua lang chi-loi leih lah phia ae`. Tarei te Sihangthung, Polei-angraw, Lavoikung-mangkhua te leih lah cceih ae`.\n1959 kum Kanpaleih te Matupi lang ka nue kuh zah 1960 Vuethoh U Ba CHit ccahnung Sui Cing ka dy zah mih inn ka ung bua. Matupi Vuethoh lang U Ba Chit ung zah ccahzipi lang U Bawi Kung, ccazi dih paw lang U Ngun Uk nynh a hae ae`. Tuh lya ze accozah lang te (9918) bungnaw Matupi, Marang, Zotung cite bungnaw lah ung. Zotung ae` hanglang kesezei bungnaw yn thua zah Vuethoh Ba Chit nynh bungnaw eih zya zah Zotung ae`hang lang paw mou cipya lang ae` cite U Ngun Uk tuh a khia. Ccahzi Ngun Uk nynh Matupi ung paw Zotung ae` marya yn ko zah meeting kae tua. Keko-Lotaw-Haekhaw mawtaw langpi sahku lang cite nawccaw te bya kae pae. Langpi sahnaw lang paw vaeloh, zunghe lang paw kesezei bungnaw nynh zaw lang khyh zah accozah rya hae ae` paw nynh mih lahkhah raveih te sahkheih lakhah cci phiah ku lang zah ccazi Ngun Uk phua kyng sah ku lang, lakhah yn phiah bia sah cite bya kae pae.\nPali rya lah paw Lungngo paw U To Zung nynh rya a lah cih ae` paw chairmen te khuaboi pung ko lang ae` zah langpi a sah ry cih ae` tou? Meeting tua khae lang ae` nynh hoi cih ci te a so ccuin zah kae naw myarya a ccah. Chairman te khuaboi a ko tu lang paw U Ngun Uk tavuin kae pya. Bya kae pae paw Vuethoh U Ba Chit a naw myarya ccah.\nKhuaboi te chairman ae` tuh Ngun Uk nynh marya ko ae` zah meeting bua kae tua. Mihnaw marya a ccah. Kae sah cih ci ae` zah langpi sahnaw lang tho ku naw langpaw ningsaw phe kae khya. A ccia khae tu lang ae` U To Zung te votui U Raw Soi kae po ae`. Langpi lang thoku maw ae` Vuethoh U Ba Chit, langring-paw U Pung Lung (Rovaw) kheih te langpi kae do zah Lunglakhue chia kya sangkheih tuh nawkui saw ae` zah nawkui nynh kae lui. Nawbung kae thua zah Saya Thamang nynh Saya rya lah hae. Nawbung ae` nynh voh yn chia pya ae`. Matupi kae thua te langpi yn sah vae oh ze ccungccaw a ko tu lang ae` te langpi sah ae` paw (လုံၿခံဳေရး) khylang Nawbung (ရဲကင္း) nung pya lang ae` ze nynh hoi cih kae cih zah Vuethoh U Ba Chit nynh a ho sia. Thawte kae ei kuh zah athualangze mindah lang ccia lang zah Zipe ae` ry te holang cih zah U Ba Chit kheih Pali U Ccou Kung kheih kae cceih zah Zipe Za Hu inn kae thua. Khuazi luhthung te kae ho.\nLangpi sah lang paw Zipe Za Hu myarya anaw ccah, a pia ze Nawbung pali nung lang mah anaw ccah. Amuakalang Zipe U Za Hu, U Ba Chit, U Khin Mg THi pali-vuethoh ry luh thung te meeting tua ae` zah Yangon(ရဲခ်ဳပ္) zung lang vualeih a zia ae`. Yechoke nynh Nawbung pali sakhang lah phuing oh cih te vualeih bua yn zia. 1960 kum te Nawbung (ရဲကင္း) phuing ae` zah (တာဝန္ခံ) lang pali sethung paw Saya Tung Ning te Saya Kaw Ting nynh a ung khae ty ae`. Luduh blyng lungnging honging te langpi sah cciamang lya ae` U Ba Chit nynh do zah Lung Ngo ae` nynh pake khua bang, anghu khua bang te lah ccia due ae` zah, haetapaw ah oi sah ae`. U Ba Chit nynh phua Ks 200/-lasung lang lah pya ae`. Kholae he lah thua ae` te Naw napi lah re ae` zah phua na ry paw voilang ung oh, saw na ry paw ranglang ung oh lah cih kuh hua ae` zah. Pastor U Saw Mung a paw U Lung To nynh a ngaelung tuing phang lah thadyng zah saw mah ka ry phua mah ka ry cih zah saw abang, phua a bang a mue. Saw ka ry cih paw mah a ngae si kuh, phua ka ry cih paw mah a ngae si kuh. Ccungccaw lang te tuh angaepaw dade lo sahlahmah tuh zeih ccungccaw lahku a lungry phe a ccing hua paw U Lung To tuh a haw hua paw lang phe tang. Langpi sahlya ae' hynh vaetua hlu bang, napi hlu bang ae'. Mih sisua mih thawzung blyng te a lah zua ku ae'.\nLuduh nynh langpi tuh thawte sah ae`ae zah, 1961 kum tuh Nawbung khua vaetole phe thua lang sah ae' zah sapalain ukccaw kodung phe beih lang vaetole te phu ae'. Sapalaing ccazi lang U Khing Lung yn nung pya ae'. Zipe U Za Hu nynh langbu U Pho Kyi yn saw zah Keko te Sihangthung te Rangcci, Lotaw- Aekaw ccia langpi pou a ring. E langpi do lya hynh Sihangthung e U Zo Uk nynh rang a nyh paw cih te a tho naw te a thang naw cia langbu ae' te rawkaw ae' B.E ae' nynh လမ္းျပ lang a hoi ae'. Zipe Za Hu nynh Nainngaintaw Council lang ting zah Nainngaintaw Council nynh lehkhan zah B.E (တပ္) rawkaw yn saw pah ae' zah Sopang khua khe sakhang a nung ku ae'. Tavuinkan kha tu Bogyi Than Htun nynh a ung khae ae'. Bogyi Than Htun nynh Rangcci cia he sah kou te Bogyi Aung San Lay nynh bua ung khae'ae. 1962 kum Saya Tung Ning te kae ru kuh zah kae nynh 1964 kum cia ka ung khae ae'. Lunglakhue cia asua lya ae' ze Sawphawto tuh chia nynh The ry te pung ting thing zah phe chih. Nawbung paw U Thanlyng te kae lei zah a ruu, mawtaw te Keko lang po kae ccia khae. The te rya lah ae` paw tuh Sawbahreih te Sawphawto thua ae' zah Kazin minphuin nynh thua ae'. Nawbung te Lotaw cia hang lang kha accozah nynh ccing (74) yn pya ae'.\nSeccae lang kha Paw a thua paw U Paw Ccou (ဦးေဆာင္မူ) te Bogyi Aung San Lay sawchia pah ae' zah Bogyi Aung San Lay nynh a sah pya ae'. E langpi tuh (ျပည္ေထာင္စုလမ္းမႀကီး) cite ming a phu ae'. Nanngantaw zung kya maw aung cih zah (ႏုိင္ငံေတာ္) zung mah (ပည္ေထာင္စုလမ္းမႀကီး) cite a tu mah a ung. E langpi sah naw hynh Keko- Haekhaw mah mawtaw langpi ung louh khyh. Keko-Lotaw-Haekhaw mawtaw he thua te nynh (ျပည္သူ႕ေကာင္စီ) se te Keko Haekhaw langpi nyalang te bua a sah ku ae'.\nE langpi kunglang hynh marya zei lang ze ria mah naria ry tae lang khyh oh zah cca-uk taraw te zei khing phe thua cih kei ccu ze a dyng khothyte a bapi hua ci paw law te ka zei paw nynh thua. E langpi kung lang ka zei rynua nathe paw tuh Keko mawtaw langpi salang khua lahkhan ae' paw te a lasah ae' paw, paw ae'. Langpi mah khansa bua vae khyh ae'. A tu a hing oh paw neitaw ae' te ccaw ae' tuh Paw ae' nynh a minphuin, a Zorang, ah Zo ccungccaw yn lah sungsah ae' zah, mih thawzung, mihsisua thang pya te yn lah rae pya ae' paw kya mawtawcar te cycle te a cceih vae oh zah a hung ae' ေက်းဇူး vema? cipaw san a tua lei paw, na nyh lei oh paw mah bua a ung cih oh.\nTuhkeiccuze lungthing pya ku sisua thangku bia te a Zo minphuin te a Zorang lah sungsah ae' paw nungpaw ae' hynh a lah ning khyh naw lang oh ka zei ry paw nynh thua. Ccungccaw a bang te tousenaw lang ze Rezua-Lung Ngo- Keko langpi sahlangpaw a ei ung paw mah bua a ung cih oh. A thua kho ze tuh khotakyh te mawtaw tee ravo nyng cipaw hynh rylang a ung hua paw nynh athua.\nZawthaw ae' neitaw ae' te ccaw ae' balyng phawvoi ccanghaw a ae' oh zah muavawlang a ung oh paw Zo minphuin phuin kheih a thua oh paw a Zoccungccaw a Zo Minphuin hynh laesahnaw na lah hoi khyh naw lang oh te ryachi a thane hua paw nynh a ryachi paw suethung khonawlang te thyahaw naw lang te ze mah hangthung bua naw lang, Zo Minphuin thawcci ngaethya ung sah naw mah na lah hoi naw lang oh te Zo Minphuin zawpui naw na Zorang ning lei naw, a Zo thua naw noteih kunaw lungthing na hoi khyh naw lang oh batawnaw bya lang te ka ry paw te nynh Keko-Lotaw_Haekhaw langpi kung cih te abalu taw te ka zei ry paw nynh thua.


url: =Kawlgam khuapi pawlkhat ah Rohingya migilo te ngongtatsawm :: ZOMI DAILY\nposted on 5 September 2017 at 10:48 pm Lomkholna: Myanmar, News, rakhine, Sawltak\nARSA akici “Arakan Rohingya Salvation Army” te’n Myamar khuapi pawlkhat ah ngongtatna neihsawm uh cih Myanmar Ministry of Defence te Facebook Page pan kiza hi.\nSeptember khasung in United Nations General Assembly kineiding ci a, tuahun tawh akituak in Kawlgam khuapi pawlkhat ah ngongtatna, puakkhapsakna aneihsawm uh kici hi. Tuabang in Kawlgam khuapi pawlkhat ah ngongtatna aneihtheih nadingun tulaitak gampualam munkhat ah akigin mahmah laitak uh cihi.\nTua gamsungah nasem in apai Myanmar gammi pawlkhat kaikhawm uhhi. Abeisa kha 4 hunlai akipan khuasung ah galvan bangci zatding, Mobile bangci bangin zangding cih galdozia kisinsak uhhi.\nHihbangin agamtatsawmna uhpen Rakhine State sung aom Maungdaw leh Butitaung cihte sungah Rohingya te akibawlsiatna pen leitungbup in alunglut semsem nadingin ahanciam uh kici hi.\nTuabang in ARSA te’n khuapi abuaisaksawm khuate pen Naypyidaw, Yangon, Mandalay, Mawlamyiang cihte hiphadiak a, tuakhuasung tengah ngongtatna aneihtheih nadingin ki limthawi mahmah uh cihi.\nVideo: ARSA kipawlna te’n Kawlgam ah Bomb sukkhapsawm\nTua ahih manin, Kawlgam muamtuam aom gammi te’n muanmawhhuai van khatpeuh ahi zongin, Bangali te amuanmawhhuai, gamtatna khatpeuh na muhkhak uhleh amanlang in hong zasakpah un ci’n Myanmar Ministry of Defence te’n genkhia uhhi.\nRelated: Rohingya te huhna piading Malaysia Tembaw Bangladesh tungta ~ ZD\nKawlgamsung aom Zomi tezong ih omna khuaciat ah kidawm in, pilvang mahmahni. Hih Rakhine State buaina ii anungah atawsawnsawn zong Pakistan ISI kici angongtat migilo kipawlna leh ISIS te kihelding in ki ummawh hi. Sawltak #zomidaily\nPrevious: Rakhine State sung buaina hangin Bangladesh ah ataikhia Rohingya mi 125,000 phakhinta\nNext: Tulaitak Gam buaina vai tawh kisai – muhna tomno


url: =Zomite’ tuipigal kankhiat leh khuamuh kipatna – Kum 100 cin Pawipi :: ZOMI DAILY\nposted on 16 August 2015 at 2:25 pm Lomkholna: Article, Hangkhanlian\nZomi ulehnau, Tusawngteng Piancit pai thu, Tedim Landmark vai Pu King Mang in Tedim’ khuanu, khuapa tetawh avaihawmna ong taangko ban ah, Paul Thangpi (Germany) in Piancit paite thu ong khahkhiat, Piantit paite tulehta suan leh khaak te’n nong suahkhiatte uh ka simciang hunkhat lai GZA Makaite (Singapore) thukikup lai aa, Bishop Felix Lian Khen pulaak, Makaipite’ ii holimna khat kalungsim sung ah ong kilo peuhmah hi.\n“Cope Topa Kum 100 cinna ihbawl khit ciang tua nungzui in Laibu neih zawh Kum 100 cin bawl ding hang aa, tuakhitteh Piantit Paizawh kum 100 bawl leuleu ding hihang. Tuakhit ciang Zomite’n Ordination ngahzawh (Rev. Vial Nang) Kum 100 cin, RCM Pawlpi ong tunzawh Kum 100 cin cihbangin minam sung Pawilianpite khaam toto ding hihang, tua hileh Zomite’n ihpiankhiatna suangkhuuk, mangngilhlo zawdeuh ding hihang” acih kaphawk peuhmah hi.\nKum 2017 ciang Zomite Piantit pai kum 100 acingding ahihi. Hih i pu,i pate kuankhiatna tangthu i etkikciang, ei, khangthak te’n thalaak nading, etteh ding, ciapteh ding tampi om kasahi.\nGalmai, samai ah kuankhiat ding ut huai hiaulo hitaleh1891 June 23 ni aa Mangkang Kumpi tawh Thaangpi aa galven thugenna, kamciam, Sialngawng banna tawh kizui in “huhloh theihloh” cih imuh ciang:\n1. Zomite kamciam a pelhnuam hetlo, sih leh si zaw ding man leh mang zaw ding aci minam himawklo ihihiam! Kamciamsa khat pen akpi phiatnelh tawh a maimangsakte ihihetkei hi, cih kilang mahmah kasa hi. Kisak theihpih huai, angtan huai, leh cidam huai, minam daupai huai zong kasa mai hi. Minamlianpite kalsuan zia, lungtang puak apuate ihihi.\nZomite alom atangh aa pusuah masakna bek zong hilo in, Zomite’n galpi masa hang aa kisia leitung puahkik ding aa ii kuankhiat zawh Kum 100 acingta cilehang zong akici thei ahihi. Tua ahihman in:\n2. Zomite ii khuatheihcil aa kipan akisia leitung apuahte ihihi. Tua lungsim ipuaksuakden ding deihhuai kasahi. Zomite ii tual lungsim icihcih in hihlian ahihi.\nTuahunlaitak in isak, ikhang aa i nampihte pawlkhat in kumpi sawlna nial in a om uhhang ei Zomi aa kilote in Kumpi sawl ahihnaakleh nialding lam in lalo hang aa, amau cihmawh laitak lehtat ding gel hetlo, ngim aa neihetlo in, acimawh, adongtuakte ahuh namte ihihi. Hih hunlai mah in India gam makai Gandhi zong eibang mah in lehtat ding nasawm hetlohi. Pute, tote cimawh dongtuak nusiat ding lungsim anei tuanlo (saal ihihang)te ihihi.\nTua ahihman in:\n3. Tuni dong minam kalsuanna te, kalsuanziate aa limci, gina, daupai cihbek hilo in (ei leh ei tha ngahlo i kiphunsansan ahiphial zongin), minamdangte muantheih, muantaak, ettehtaak dingin Topa in ong lamsang kasalel hi.\nPiantit pai ihPu, ihPa te’n sawlngah manbek hilo, thuman napeuh cihbang hilo, cihtak, kuhkaal tak leh thumaan tak in asepna sunsun uh ah maa apan uhciang leitung gambup phial a uk Mangkang Kumpipa pahtawina, tawisangna ngah in Kumpi Inn sung nangawn ah sapna angah cih itheihi.\n4. Mangkang Kumpipa leh mangkang gambup in, “Zomite acitak, akuhkal, athuman, nasep siam minamte ahi-uhhi” ongcih nungsang, kua in eite lang ah pang in ong minsia sak zoding ahihiam? Tuni dong ihsi, ihsa sung ah hih cihtakna, kuhkalna, thumaannate om lai mahmahhi kacinuamhi. Tuate nosuahsak in phungvuh kik ding hihang.\nMawlaik Mangpi pa’n ong kamciamte Piantit pan ciahkik ciang ong piakloh hang gen in i nei nawnkei aa siikding inzong ih ngaihsun keihi.\n5. Zomite aituam metna, lametna, huaihamna, angsung vai tawh nasemte ihihlohlam kilang mahmah kasahi. Tuahun lai in mangpipa’ kamciam bangin pasal akuankhat zang lo acre 30 ta ong pia hileh, pasal 1033 ai acre tul 30 bang hiding aa thaulawng tul vai aneidingte ihihi. Ei Piantit kuan pen tua lam-en hilo ihihlam kician mahmahhi. Tuhun khangthakte tua lungsim mah ipua lai hiam?\n6. Gamkuanpih a si sa khat halding phallo in vuisak cihlimlim pen, ihluang ihban kiphaam mahmah cihna hi aa, itna thupisak ihihlam kilang, lungkim huai mahmah kasahi. Hihbangthu teng (adang tampi zong omlai inteh) i gen khitciang i thanem mahmahna khat zong kamuhi.\nTua in banghiam cihleh, Zomite: I ngahding hamphatna nangawn ala theilote ihihi. Hamphatna pen huaihamna tawh gawmkhialkha hilehang kilawmhi.\nTuahunlai in mangkang galkap na lutsuak uh hizen leh, pasal 1000 in mangkang galkap nasem suak le-uh, i zia ihtong, i lungsim puak dong mangvai pahding aa khantoh vai mahmah dingin ka umhi. Kawlgalkap sung aa General Tuang Za Khai bang vive tulkhat i kigualh sang’ man nei zaw ngel dinghi.(mimal simmawhna hilo, a muibun deuhding thusun ciikgenna)\nIhPu, ihPa tetung ah Mangkang Kumpipa King George V in “Mangkang Kumpi gam ka omlai siah uh…” cih kamciam apiaklam i mukhinzohi. Tu’n, hih kamciam ikhahsuahloh ding thupi dinghi. Mangkang kumpi gam zong omlai in Zomite zong i omlaihi.\n“Kuhetta, kuhetta aw, nau in ton khuang kai ee, phual aw ong zo in” sapna i khahkhia dinghi. “Zomite in Mangkang Kumpi huhding aa kong kuankhiat uh Kum 100 cingta hi. Hih Pawpi nasia takin khaamding kahihman un Mangkang Kumpite (Royal Family) leh Kumpi gam inn nong sim nadingun kong sam uhhi” cih kawmkawm in, ihPu ihPate kamciam ii thupitsakna, (Sialngawng banna), amau’ Kumpipa’ Kamciamte suut to kawm ding hihang.\nTua kawmkawm mah in Leitung gamtuamtuam pan tuahun lai Mangkang Kumpite huhding aa eitawh akibang aa kuankhia Kumpi gamte zong sam in, Mangkang Kumpite kipawlpih gam kumpi teng zong sam in, Piantit pai Kum 100 cin cihsang in zong “Akisia leitung puahkik ding kuankhiat zawh kum 100 cinna” ici ahizong in hihenla, hih ni zong “Leitung puahkikni” in ong ciaptehsak un ci-in leitung bup ah ih taangko zongin hileh…\nKei mimal hoihsak bang ah hih pawipi ding pen tu’n Kum 5 bek neilai ihihman in kipat huai mahmahta kasahi.\nMangkang Kumpite zintun paikhai nading (guest house) vaksuk vaktoh, ciahsuk ciahtoh(lampi) nading, kizop nading (communication), leitung mun tuamtuam pan aa ong pai gam makaite zintun nading (hotel lianpite), neek leh dawnding, cihte kipat huaita dinghi.\nTuading, ko’ tha, ko’ ngal om peuhmahlo ahihman in, no nong gel uh kuldinghi ci-in embassy ah zasak lehang, (ong huhnop laitak tawh kituak ngel leh), Royal Family budget pan ong geel le uh ei aa in puakkhop mahmah, cihtaak mahmah lel in ka umhi. Ka tangthu uh, ih taangthu koih nading cilehang museum lianpi ong lamsak lel ding uh aa, hih kum 100 phawkna ding cilehang ideihdeih ong vaihawmsak zo mahmah in ka umhi. Hih i ngahtheihding aa kilawmte ihkhahsuahloh ding, izat theihding thupi dinghi.\nPiantit paiteng tangthu kaihkhop huai mahmahta dinghi. Ih ngeina, ihlaamte kisin huai tadinghi. Leitung gam tuamtuam pan kumpi ulianteng ong zin ding ahihman in ihgam ihlei, singkung, lopa puah hun mahmah tadinghi.\nAtawpna ah, tua khempeuh avaihawm ding Committe khat kipat huai mahmah ta loding hiam, cih ka sunmangteng ong luikhia kahihi. Ipu, ipa, Piantit paite mahbang in angsung, min leh puam lunggulhlo, huaihamna aneilo, citak, kuhkal, thuman, deihsakna anei makai ngamding ong kipan dih ve un. Atawpna ah, ei i kimuan mahmah kei lehzong, “Piantit kong kuanzawh uh Kum 100 cinna ong bawlsak un” ii cimai zong in ee? Hang Khan Lian\nPrevious: “Ci” Na Bang Un\nNext: English ~ Dr. Hau Za Cin


url: =Physician - Neurology Jobs in Peoria, AZ | Salary.com\nPhysician - Neurology jobs in Peoria, AZ\n6 Physician - Neurology jobs found in Peoria, AZ area\nAt AAI Radiology we work with referring physicians, including orthopedic surgeons, pain management, neurologists, neurosurgeons and chiropractors, as well as case managers, personal injury attorneys ...\nConduct procedures such as vital signs, blood draw, EKG, and bladder scan, and assure the physician ... Experience with neurology or CNS related clinical trials\n... neurology, orthopedics, oncology, urology, pulmonary, obstetrics and gynecology, extended care ... Throughout our network of hospitals, primary care health centers, research centers, labs, physician ...\n$227,124 to $309,214


url: =Mungtup Sia Tapidaw Ngam Ahihang Tapidawte Taw Ton Nuam Ngawl ~ Thu Tatuam (Siyin News)\nMungtup Sia Tapidaw Ngam Ahihang Tapidawte Taw Ton Nuam Ngawl\nSaturday, April 18, 2015 Refugee Taw Kisai No comments\nLibya pan Italy ah ngambeal in apai sawm tapidawte mihing 12 sia tuipi tungah apaipui muslimte in tapidaw ahi huu ngunkuang tung pan vawk ahikom tua tualthat mi 15 hi tu in upmawkte sia Italy palikte in man hi.\nNipizawk ninii ni ngunkuang taw mi 105 khawng atonkhawm uh hi aa, Mediterrannean tuipi tung athet ciang , Ivory Coast pan muslimte, Mali le Senegal pan muslimte kipawl in tua tapidaw 12 sia tuipi tung pan lawn suk aa, adangteng tho zo ngawl in kison hi.\nItaly ngam ah Africa pan peam in tuipi tungah athi sia ning kumh babek mi 3,200 pha, AD 2000 zawk tuciangdong athi sia 22,000 bangh hi zo in kison hi.


url: =Lai Siangtho – Pasian’ thubu :: ZOMI DAILY\nposted on 13 July 2018 at 2:20 pm Lomkholna: Biakna, News, Pautunthang\nIsaiah 55:10 & 11, Hebru 4:12 & 13, Late 119:105, Marka 13:31 || Thupatna: Leitungah Laibu a nam tuam tuam tampi om hi. Laibu saal(library) te ah pai leeng kimu thei hi. Laibu tuam tuam ten a huam uh kibang kimlo hi. Laibu khenkhat in mikim huam zolo hi. Gentehna in Gamlai Aksi cih thukizakna bang Gamlai khua ahi lo midangte adingin a manphatna tamlo hi. Bek thamlo in Laibu pawlkhat hun a sawt ciangin a manphatna bei thei hi. Laibu khempeuh lak pan mikim a huamkim pen leh a tangzai pen Lai Siangtho ahi hi. Lai Siangtho pen pau nam tampi tawh a kiletkhia hi. Laibu kikhenkhia lakah a tam pen leh a ki khawng pen zong ahi hi. Lai siangtho-a kigelh thuten lui hun nei ngeilo hi.\nLai Siangtho hong piankhiat dan: Lai Siangtho pen mi tuam tuam sawm thum leh guk kiim ten a gelh uh ahi hi. Hun tuam tuam leh mun tuam tuam ah kigelh hi. A kigelh hun sung kum 1500 kiim sawt hi. Lai Siangtho pen Greek thumal ‘Biblia’ pana kilasawn hi-in, ‘Laibuneu’ a cihna ahi hi. Latin pau in ‘Biblos’ kici hi. English ten ‘Bible’ ci uh a zomi ten ‘Lai Siangtho’ kici hi.\nPasian’ Khasiangtho makaihna tawh kigelh hi: Lai Siangtho pen mi tuam tuam ten Khasiangtho makaihna tawh gelh uh hi. Laibu dang a gelhte pen amau laibu gelh tawh kisai ah pilna nei vive ahi uh hi. Gentehna in Music tawh kisai a gelhte in music lam pilna nei uh hi. Lai Siangtho gelh te pen mipil lua om khollo uh hi. Ahi zongin Kha Siangtho in makaih ahihmanin a thute nungta in vanglian hi.\nBawlsiatna a naak thuak pen Laibu: Laibu khempeuh lak pan Lai Siangtho in bawlsiatna naak thuak pen hi. Nidanglai Rom kumpi leh tuhun Communist kumpi ten beisak nuam uh hi. Ahizongin kumpi te natawm in a bei sak zawh loh uh laibu ahi hi. Kaangmei nangawn in susia zolo hi. Inn khawng a kaat ciangin Lai Siangtho kangtum cih om ngeilo hi. Lamdang mah mah hi. Napoleon bangin, “Lai Siangtho pen laibu lamdang, laibu hing leh a vang lian, amah a dote khempeuh zawhloh a nei ngeilo laibu hi” ci-in gen hi. “Van leh lei a mangthang ding uh hi; ahi zongin ka thu a mangthang kei ding hi” (Marka 13:31) cih Pasian’ kammal Lai Siangtho ah om hi.\nLai Siangtho a manphatna: Lampi ah tangtakin i pai theih nangin khuavaak kitaangsam hi. Khuamial lakah lam i pai ciangin i khe khong peuh suikha thei zel hihang. Hih leitungah mihingte khualzin ihi hi. I khualzinna ah lamman i zuih theih nangin khuavaak kitaangsam hihang. Tua khuavaak pen bang dang hi loin Pasian’ thu ahi hi. Tua Pasian’ thu pen Lai siangtho sungah om hi. Late 119:105 ah “Na thu in kei lam hong lak ding meivak hi a, ka paina lampi-ah khuavak ahi hi” ci hi. Lai siangtho sim a hoihna tamlo a nuaiah na simsuk lai in.\nPasian’ kipulaakna: Lai Siangtho tungtawn in Pasian pen lei leh van leh a sunga om khempeuh a bawlpa leh tuate tunga thuneipa ahihna kimu thei hi. Lai Siangtho in Pasian deihbang a nuntak zia ding hong hilh hi. Tua mah bangin Pasian’ deihloh gamtatnate zong hong hilh hi. Pasian zia leh tong thei a Pasian lungsim i tuah theih nangin Lai Siangtho sim kuul hi.\nPaikhialh theihna pan hong keem thei: Khristian ten Lai Siangtho pen Pasian hu mawp-a kigelh Pasian thubu ci-in ki ngaihsun hi. Khristian te adingin i zuih ding thukhun omna Danbu zong ahi hi. Upna leh gamtatna a dik leh a diklo Lai Siangtho tawh etkak zel ding hoih hi. Tuhun ciangin Khristiante lakah paikhialhna tampi om ta hi. Kha Siangtho paulap a ut thu tat mi pawlkhat om thei hi. Kha hopihna khempeuh Lai Siangtho tawh kituak khin khollo hi. Tua ahihmanin thu khat peuhpeuh; Lai Siangtho ah a om hiam? Lai Siangtho in bangci gen ci-a Lai siangtho tawh etkak zel kuul hi. Tua in paikhialhna pan hong keem ding hi.\nKha ann ahi hi: I taksa hat in sep leh bawl dingte i zawh theih nangin nikhat in ann thumvei bang neek kuul zel hi. Ne kei leeng gimin na kisem zolo ding hi. Tuamah bangin kha a thahat theih nangin kha ann kitaangsam hi. Tua kha ann pen buh leh baal hi lo in Pasian thu ahi hi. Tua Pasian thu Lai Siangtho ah om hi. Lai Siangtho simna tawh tha la zel ni.\nGalvan hoih pen hi: Lai siangtho pen Khristian te adingin galvan hoih pen kht ahi hi. Lai siangtho kigelh hun lai in Namsau pen galvan hoih pen khat ahi hi. Tua manin Lai Siangtho pen langnih hiam namsau tawh kigenteh hi. Dawi hawlkhiat nangin comics bu leh Cartoon but e zat taaklo a, Lai siangtho bu bek kizang hi. Lai Siangtho a sim ngeilo thu-um mi pen a galvan hoih pen a zang ngeilo hi mawk hi. Tua manin Satan khemna do zolo thei zel uh hi. Lai Siangtho simna in Pasian tawh hong ki naisak hi.\nPasian in mihingte hopihna hi: Nidang lai in Pasian in mihingte a kamsangte tungtawn in hopih hi. Tuhun ciangin tua banga kam tawh hopihna om lua nawnlo ahihmanin Lai Siangtho pen Pasian in mihingte a hopihna danin kingaihsun thei hi. Lai siangtho pen kicing mah mah hi. A dah a kap mi khatin Lai siangtho simna tawh hehnepna ngah thei hi. Lam-et bei mi khat in zong lam-etna thak nei thei uh hi.\nLai siangtho thupina leh manphatna pen genkhit zawh ding hi lo hi. Lai siangtho sunga kumpite tangthu i kan ciang; Pasian deihna tawh kituak a vaihawm ten kumpi tokhom sawtvei luah zaw uh hi. Lai Siangtho manphatna it el sem sem theih nangin lai siangtho sim hahkat ni. Nidangin mikim in Lai siangtho sim theilo himahleh tuhun ciang Lai siangtho bu mikim sim theih in kingahta hi. Tua bek thamlo in smartphone khawngah a softcopy sim theih in om lai hi. Lai siangtho kingak nanga a zang siam te mi hampha hi mai hi.\nLai Siangtho tawh kisai mi minthangte kammal pawlkhat:\nGladstone, “Ka khangno hun sunga leitung mi thupi 95 ka theihte laka 87 te Lai Siangtho –a kinga mi ahi uh hi”.\nZhiang Zhemim, “Thau leh galvan dang tawh hong kuante sangin Lai Siangtho tawh hong kuan Missionary te lauhuai zaw uh hi”.\nQueen Elizabeth, “England gamin ki-ngakna lamdang diak nei a, tua pen mansuah huai lo hi. Kumpi tokhom luah ding khempeuh in England gam lawhcinna thuguk Lai Siangtho ahihna thei ta hen”.\nGeorge Washington, “Leitungah Lai Siangtho lo tawh vai kihawm thei tak tak lo ding hi. Lai Siangtho in dikna a gen um in America kalsuan hi. Lai siangtho a a kingak laisiah kisia lo ding hi”. Pau Tun Thang\nPrevious: Mihingte pumpisung ettheih nadingin Color X-ray kibawl theita\nNext: Zomi tangval khat Australia ah thugending sapna ngah: Tg. Pau Sian Lian


url: =106 年全國語文競賽原住民族語朗讀【郡群布農語】 高中學生組 編號 4 號\nSahusbudaingaz a Bununmais palimapadangi tu dailaz. Itu uvavaaz tu mapasiza hai sanasian amin itutama-cina tu iniliskinan, ni uvaaz pas-amuan palihansiap, nii amin mahtu tupa mas itu an-anak tu iniliskinan. Kaaz a uvaaz-nanaz ilumah mastatala mas siniza tama-cina tu pingaz, uvaz-pingaz hai asa tu kapimaupa sinpatupa min-uni itubunun tu pinilumah.\nLaupaku hai, imita Bunun tu ispasisiza hai silansanunin mas laupaku zidai tu ispasisiza. Aiza uvaz makan-anak pakadu, madailaz mas mapasiza tu iskuzakuza, ni tama-cina pishai-iapan. Aipincin mapudan uvaz mas istan-ali mapasiza tu patasan, tahu taisisan tu nalakua nai-ia mapasiza, naisa dangian nai-cia lus-an mapasiza.\nMaupacin imita Bunun maisna habas a mapasiza, asa tu ngausang hai-iap tu adu masamu. Maz itu tama siduh, ismamaz itu cina ulumahun, mais ni tu maitastu lumah hai namahtu. Mais maitastu lumah haidang hai nin mahtu palisisia. Mais ni tu maitastu lumah hai mahtuin mapatupa mas mapasiza tu iskuzakuza, aupa ni tu palasamu, mahtu tauhumisan.\nInaiza dau namapasiza tu minduduaz, ni tu kaisanus tahu mas tama-cina. Masa palisiduh hai ka masamu. Haitu masaa minduduaz tu namapasiza, ni hudas manaskal tupa tu nani kaimin madadaingaz min-amu, aupa nakidazun maitastu lumah.\nHabas mapasiza hai kaz tasa babu patazun, sana sia nasizan tu tama-cinacia sintupa tu sikamaz babu kaidaingan napatazun ispakaun mas bunun. Mais tan-ali hai us-upa malkaciun tu hanian mis-av maus maibabu, sau tudip mais tun-aminanin kaidavusan. Min amu tu bunun hai makimazav minsuma, aupa tan-ali mastan kahusbun hai, muskun manaskal patauhumis.\nHaitu niin minvaiviin laupaku ispasisiza, supah babu patazun, aiza pantamaun pancinaun makisaiv tu tasa babu. makuhanian Maus pandian, asa min-amu tu masaiv sui, aizin taudaniv pakahuzas uduli. tastu-padangi hai saumataz katasa, pakadaidaz, pakasalpu, ukan mas mapaka tu iniliskinan.\nHaitu aizain laupaku maikikingna nin maupacia miliskin, pahasia makanadidip mapaka tu minsupah, mazima kavaivivaivi ni tu katasa. Imita Bunun atukalakinun hai siamas uskuavas tama-cina tu uvavaz, anis nin mahtu kuzakuza tu madadaingaz, ukis saipuk mapakaun. Pahasia asa kata Bunun tu musuhis miliskin imita maisna habas tu ispasisiza, musasu tu kapimaupa at, natudipin aizan mas malinaskal tu tastu lumah.


url: =Jonah 4 | Siantongluan.net\nJonah 4 |\nAhih hangin tua thu hangin Jonah lungkim hetloin a heh hi.\nTopa kiangah thu ngen a, "Kong thum hi, Topa aw; ka gamsungah ka omlai pekin hici mah in teh, ci hilo ka hi hiam? Hanciamin Tarshish khua-ah ka taisimna zong tua hang mah ahi hi; bang hang hiam cih leh nang pen a hehpih thei Pasian, a hehhak, a migi mahmah, siatna tunsak ding a kisiknuam Pasian na hihna kong thei hi.\nTua ahih ciangin Topa aw, tu-in ka nuntakna hong la in, ci-in kong thum hi. Bang hang hiam cih leh ka nuntak sangin kei-a dingin a hoihzaw hi," a ci hi.\nTopa in zong, "Na heh ding kilawm sa na hi hiam?" a ci hi.\nTua ciangin khuapi pualamah Jonah paikhia a, nisuahna lamah ama-a ding bukno khat lamin tua lai-ah a tu hi. Tua khuapi bang hong ci ding hiam, cih a en dingin a buk liim nuai-ah tu-in a ngak hi.\nTopa Pasian in zong Jonah a liah ding leh a lungkhamna a tawldamsak dingin umgui khat a tungah a zaamsak hi. Tua ahih ciangin tua umgui hangin Jonah lungdam mahmah hi.\nAhih hangin a zingsang khuavak ciangin Pasian in tua umgui lungno khat nesak ahih manin a keu hi.\nNi hong suah ciangin Pasian in nisuahna lam panin huih a sa mahmah nungsak a, ni in zong Jonah luzang kapsuk veva ahih manin a gim mahmah hi. Tua ciangin amah in, "Ka nuntak sangin si leng kei-a dingin hoihzaw hi," ci-in a sihna ding thu a ngen hi.\nAhih hangin Pasian in Jonah kiangah, "Tua umgui hangin na heh ding kilawm sa na hi hiam?" a ci hi. Jonah in, "Ka heh ding kilawm sa thamloin hehlua-in ka si zongin kilawm ka sa veve hi," a ci hi.\nTua ciangin Topa in, "Nang in na gimpih lohpi, na khansak lohpi, zan khat thu-in hong piangin zan khat thu mahin a si tua umgui pammaih na sa hi.\nTua ahih leh keimah in ganhing tampi thamlo, a taklam khut leh a veilam khut nangawn a khenthei nailo naupang tul za leh tul sawmnih sangin a tamzawte tenna, a lian mahmah Nineveh khuapi pammaih salo ding ka hi hiam?" ci-in a dawngkik hi.\nTedim Lai Siangtho / Laibu: Jonah 4


url: =Kumpi Masate 11 | Siantongluan.net\nKumpi Masate 11\nKumpi Masate 11 |\nTu-in Kumpi Solomon in gamdang numei tampi ngai hi. Faro tanu, leh Moab mi, Ammon mi, Edom mi, Sidon mi, leh Hit numeite,\nTopa in Israel mite tungah, "Amaute tawh na kiteng kei ding uh hi. Bang hang hiam cih leh amaute in amau pasian lamah na lungsim uh hong heikhia taktak ding uh hi," a cih minamte lak pan lawm ngai a, Solomon in hih mite ngai-in pom hi.\nAmah in kumpite tanu vive zi za sagih, leh zineu za thum nei hi. A zite in ama lungsim heikhia uh hi.\nBang hang hiam cih leh Solomon a teek ciangin a zite in pasian dangte lamah ama lungsim heikhia uh a, ama pa David lungsim bangin ama lungsim Topa tungah thuman bup taktak zolo hi.\nBang hang hiam cih leh Sidon mite nusian Ashtoreth, leh Ammon mite-a ahi a kihhuai Milkom, Solomon in bia hi.\nTua ahih ciangin Topa muhna-ah Solomon a sia gamta a, a pa David bangin Topa zuibup lo hi.\nTua ciangin Solomon in Jerusalem nisuahna lam mualtungah Moab mite-a ahi a kihhuai Khemosh leh Ammon mite-a ahi a kihhuai Molek-a dingin mualtunga biakna khat a lam hi.\nTua mah bangin amah in paknamtui halin a pasian-te uh tungah biakna a pia a gamdang zite khempeuh-a dingin hihsak hi.\nAma tungah nihvei kilak khinin, amah in pasian dangte nung a zuihlohna ding ama tungah thu a pia khin Topa}, Israel Pasian panin a lungsim kiheikhia ahih manin Solomon tungah Topa heh hi. Ahih hangin amah in Topa thupiaksa zui tuanlo hi.\nTua ahih ciangin Topa in Solomon kiangah, "Hih pen nangma ngaihsutna hi-in, nang kong piaksa ka thuciamna leh ka thukhamte zuilo na hih ciangin, keimah in nangma tung panin na kumpi gam balkekin na nasempa tungah ka pia taktak ding hi.\nAhi zongin na pa David hangin nangma hun sungin ka hih kei ding a, na tapa khutsung panin ka balkhia ding hi.\nAhi zongin kumpi gam khempeuh ka balkhia kei ding hi. Ka nasempa David hang leh ka teelsa Jerusalem hangin na tapa tungah minam khat ka pia lai ding hi," a ci hi.\nTua ciangin Topa in Solomon a langpang ding Edom mi Hadad khangsak hi. Amah pen Edom kumpi innkuansung mi khat ahi hi.\nBang hang hiam cih leh Edom-ah David a omlai, a site a vui dingin galkap a ukpa Joab a paitoh lai-in Edom sunga pasal khempeuh amah in that hi.\n(Bang hang hiam cih leh Joab in Edom sunga pasal khempeuh a suksiat khit matengin amah leh Israel-te khempeuh tua lai-ah kha guk sung om uh hi).\nAhih hangin Hadad naupangno ahih lai-in, a pa nasem Edom mite pawlkhat tawh Egypt-ah a tai hi.\nAmaute Midian panin dingkhia-in Paran tung uh a, Paran panin mi zawnin tonpih a, ama tungah inn khat pia-in, annek ding pia-in, leitang a pia Egypt kumpipa Faro kiang Egypt gam tung uh hi.\nHadad in Faro mai-ah maipha lianpi mu a, amah in ama zi Tahpenes sanggamnu tawh kitengsak hi.\nTua ciangin Tahpenes sanggamnu in amah tawh tapa Genubath nei a, Tahpenes in Faro inn-ah a naupang khoi hi. Faro inn sungah Faro tapate tawh Genubath om hi.\nAhih hangin Hadad in David leh galkap a ukpa Joab a sihna thu Egypt panin a zak ciangin Faro kiangah, "Keima gamah ka ciah theihna dingin hong paikhiasak in," a ci hi.\nAhih hangin Faro in ama kiangah, "Nangma gamah ciah ding na hanciamna dingin kei tawh na omna-ah bang kitangsapna nei na hi hiam?" a ci hi. Ahi zongin amah in Faro kiangah, "Hong paisak hoh in," a ci hi.\nTua ciangin Pasian in ama topa ahi Zobah kumpi Hadadezer kiang panin a tai Eliada tapa Rezon zong Solomon a langpang dingin a khangsak hi.\nAmah in ama kiimah mi khawmin mite na a sut pawl a makai a suak hi. Amaute Damaskas-ah pai-in tua lai munah teng uh a, Damaskas-ah amah kumpi-in bawl uh hi.\nHadad mah bangin Solomon hun sung khempeuh Israel-te a langpangin amah omin siatna a bawl hi. Amah in Israel mite mudah a, Syria gamah a uk hi.\nSolomon nasem, Zeredah khuasunga om Efraim mi, Nebat tapa, a nu min Zeruah hi-in meigong ahi, Jeroboam in zong kumpipa lehdo hi.\nAmah in kumpipa a lehdona thu hih bang ahi hi: Solomon in Millo lamin a pa David khuapi a vangte a hu hi.\nJeroboam pen nasep siam mahmah khat hi a, Solomon in hih a khangno mipa a kizen mi hi, ci-in a theih ciangin Josef minam aana tawh na a semte tungah a ukin a bawl hi.\nTua hun sungin Jerusalem panin Jeroboam a paikhiat ciangin Shiloh khuami kamsang Ahijah in lampi-ah amah na dawn hi. Ahijah in puan thak khat na silhtawm a, amau nihte gel bek gamlakah om uh hi.\nTua ciangin Ahijah in ama tungah a silh a puan thak lenin seh sawmlenih suahin a balkek hi.\nTua ciangin amah in Jeroboam kiangah, "Nang-a dingin bek sawm la in; bang hang hiam cih leh Israel Pasian, Topa in hih bangin ci hi, En in, Solomon khut panin kumpi gam a balkhia ding ka hi a, nangma tungah minam sawm kong pia ding hi.\n(Ahih hangin ka nasem David leh Israel minam khempeuh sung panin ka teelsa khuapi Jerusalem hangin amah in minam khat nei ding hi).\nBang hang hiam cih leh amah in kei hong nusia a, Sidon mite nusian Ashtoreth, Moab pasian Khemosh, leh Ammon mite pasian Milkom bia-in, a pa David bangin keima muhna-ah a manin gamtatna leh ka thukhamte leh ka ngeina kipte zui loin ka thu hong nial hi.\nAhi zongin ama khutsung panin kumpi gambup ka lakhia kei ding hi. Ka thupiaknate leh ka thukhamte a zui, ka teel ka nasem David hangin a nuntak sung tawntung ukpa-in amah ka bawl ding hi.\nAhih hangin ama tapa khutsung panin kumpi gam la-in nangma tungah minam sawm kong pia ding hi.\nAhi zongin ka min koihna dingin ka teelsa khuapi Jerusalem-ah ka nasempa David in keima mai-ah suanlekhak a neih tawntung theihna dingin a tapa tungah minam khat ka pia ding hi.\nTua ciangin keimah in nang hong la-in na deih khempeuh tungah na uk ding a, nang pen Israel tungah kumpi na hi ding hi.\nKa nasempa David bangin ka thukhamte zuihna tawh nang kong thupiak khempeuh ngai-in, ka thu hong zui-in, ka muhna-ah a manin na gamtat leh, nang tawh hong omkhawmin, David-a dingin ka hih bangin nangma tungah Israel mite ka hong pia ding a, na suanlekhakte in zong uk paisuak ding hi.\nHih thu hangin David suanlekhakte ka gimsak ding a, ahih hangin a tawntung ding hilo hi, ci hi," a ci hi.\nTua ahih ciangin Solomon in Jeroboam thah dingin zong hi. Ahih hangin Jeroboam dingin Egypt kumpipa Shishak kiangah tai a, Solomon sih mateng Egypt-ah a om hi.\nTu-in Solomon sep a omlaite, leh a hih khempeuh, leh a pilna, Solomon Nasepna Laibu sungah kigelh hi.\nJerusalem panin Israel-te khempeuh tungah Solomon in a uk hun kum sawmli sung ahi hi.\nTua ciangin Solomon si a, a pa David khuapi sungah kivui hi. Tua ciangin ama tangin a tapa Rehoboam in uk hi.\nTedim Lai Siangtho / Laibu: Kumpi Masate 11


url: =Travel – Page 3 – jamieliew.com\nContinue reading “[HK] TOP 5 Scenic Hikes in Hong Kong” →\nPosted in Hong Kong, TravelTagged beach, best places for hiking in hong kong, great view, hiking, hiking in hong kong, hong kong, hong kong beach, hong kong city view, hong kong mountain, mountain2 Comments\nContinue reading “[Seoul TIPS] Biking in Seoul” →\nPosted in Korea, Seoul, TravelTagged bicycle rental, bike rental, biking in seoul, Seoul, seoul bicycle, seoul bike1 Comment\nMy Collection Select Month August 2019 (1) July 2019 (1) March 2019 (1) November 2018 (1) August 2018 (1) May 2018 (1) March 2018 (1) January 2018 (1) December 2017 (1) November 2017 (3) September 2017 (2) August 2017 (1) July 2017 (2) June 2017 (7) May 2017 (2) April 2017 (1) March 2017 (3) February 2017 (2) January 2017 (5) December 2016 (2) November 2016 (1) October 2016 (1) September 2016 (2) August 2016 (1) May 2016 (2) April 2016 (2) March 2016 (4) February 2016 (1) January 2016 (1) December 2015 (2) November 2015 (1) October 2015 (2) September 2015 (5) August 2015 (5) July 2015 (3) June 2015 (1) May 2015 (6) April 2015 (6) March 2015 (9) February 2015 (5) January 2015 (3) December 2014 (4) November 2014 (5) October 2014 (3) September 2014 (5) August 2014 (9) July 2014 (10) June 2014 (7) May 2014 (4) April 2014 (5) March 2014 (6) February 2014 (3) January 2014 (6) December 2013 (4) November 2013 (3) October 2013 (2) September 2013 (3) August 2013 (5) July 2013 (10) June 2013 (5) May 2013 (4) April 2013 (5) March 2013 (3) February 2013 (2) January 2013 (4) December 2012 (6) November 2012 (12) October 2012 (5) September 2012 (10) August 2012 (9) July 2012 (6) June 2012 (9) May 2012 (13) April 2012 (16) March 2012 (22) February 2012 (11) January 2012 (10) December 2011 (11) November 2011 (7) October 2011 (4) September 2011 (6) August 2011 (9) July 2011 (7) June 2011 (8) May 2011 (7) April 2011 (4) March 2011 (5) February 2011 (4) January 2011 (3) December 2010 (7) November 2010 (2) October 2010 (8) September 2010 (6) August 2010 (4) July 2010 (7) June 2010 (3) May 2010 (6) April 2010 (10) March 2010 (3) February 2010 (2) January 2010 (3) December 2009 (1) October 2009 (4) September 2009 (1) August 2009 (1) July 2009 (4) June 2009 (2) April 2009 (5) March 2009 (1) January 2009 (1) December 2008 (3) November 2008 (3) October 2008 (1) September 2008 (1) August 2008 (3) July 2008 (2) June 2008 (3) May 2008 (1) April 2008 (1) March 2008 (2) February 2008 (1) January 2008 (1) December 2007 (2) November 2007 (6)\nWhat I Write Select Category Advertorial (32) Beauty (16) Beauty Review (1) Nail Art (8) Concert (15) DAEBAK! (9) Events (57) Fashion (4) Food (195) Brunch (3) Cafe (25) Chinese (20) Desserts (30) European (2) Italian (8) Japanese (55) Korean (98) Malaysian (9) Mexican (1) Taiwanese (3) Thai (2) Western (12) Hang outs (17) Hotel Review (2) Idolism (9) Japan Exchange (2) Korean Culture (24) Laughs! (3) Life in Yonsei (18) Living in HK (1) More of me (16) Movies (2) PFFTS (1) Photography (18) Songs/Lyrics (3) Sungkyunkwan (8) Tech (1) Travel (344) China (1) Hong Kong (16) Japan (86) Fukuoka (2) Hokkaido (6) Kansai (31) Kobe (1) Kyoto (18) Kyushu (2) Nara (1) Okinawa (3) Osaka (11) Tokyo (36) Korea (216) Busan (8) Cheongdo (2) Cheongju (1) Gyeongju (1) Jeju (3) Jeonju (3) Jinhae (2) Out of Seoul (17) Seoul (142) Itaewon (1) Malaysia (1) Singapore (3) Taiwan (6) Taipei (6) Thailand (6) UK (1) Uncategorized (45)


url: =2014-03-16 ~ TBC-Y\nHONG PAI BAIH DING!\nPosted on Saturday, March 22, 2014by Siam Kim\nKong pai baih taktak ding hi.–Mangmuhna 22:20\nKingah baih ding!” cih kammal pen kimawlna le a lawp-huai hunte, vanzatte a kigen ciang kizang zawdeuh hi. A gennopna in lam-etna piak ding, leh bang hong piang ding cih genkholhnate kha khat bang a kisap ciangin a kigen theizel kammal zong hi.\nAhi zongin Mangmuhna laibu i sim tak ciangin “Kingah baih ding” cih kammal tawh a kibang “Hong paibaih ding” cih i mu-a, i diipkua hi. “Nikhat ni ciang, hun sawt pian khit ciangin Jesuh hong pai ding” cih hilo-a, “tua thute hong piang baih mahmah ding (1:1), leh “a hun hong nai mahmah ta hi” (tg. 3) cih bangin kipulaak hi. Atawpna lam bangah Topa in, “Kong pai baih ding hi” (Mang. 22:7,12,20) ci-in thumvei sitset gen hi. Tua kammal pen ei’ tel theih bangin a khiakik ding hileng, “Hong pai mengmeng ning,” “Hong manlang ning” leh “Kong pai laitak hi” ci-in khiatna nei tek ding hi.\nTuma kum 2000 laipekin bang hang hibang kammal na kizang hiam? “Baih ding” cih akhiatna in hun tawh a kisailo maw leh?\nTopa hong paikik ding hun le ni na ngaihsutsut sangin, Ama’ kamciamnate hong tangtung ding cihte i lungsung ah lungngaih zawk ding ahi hi. Eite Ama-a ding a nungta dingte i hi-a, “Hong honpa Jesuh Khris hong paikik ding a lam-ente i hihi” (Titus 2:13). – David MacCasland\nA lamdang tangthu i pua,\nLungdam huai thu gen ding,\nTopa’ kammalte puakin,\nJesuh hong pai baiih ding! – Peterson\nJesuh, tuni hong pai ding bangin nungta in.\nPosted on Friday, March 21, 2014by Siam Kim\n“Ahoih acitak nasempa aw” –– Matthew 25:23\nVivian le Don-te pen a kiteenzawh uh kum 70 bang hita hi. Tunai-in Vivian pen pheiguh natna thuak ahih manin zawngkhal pianta hi. Tua ahih manin Pawlpi sung nasepnate ah Don le Vivian hunbit-in kihelzo nawnlo uha thanem kisa mahmah ta uh hi.\nAhi zongin Vivian le Don-te Topa’ nasepna ah kihel lai veve uh hi: amau pen thungen-in mapang uh hi. A Pawlpi uh ah a pumpi-in a va kihel theih nawnloh uh hangin, Pasian’ nasepna dingin a nunglam kiu khat-ah ahih theihzah-un mapang veve uh hi.\nMatthai 25 sunga i muh talen tawh kisai, Pasian’ hong piak letsongte zatkhiatna ngaihsun pha ciat ni. Eite in Pasian’ hong piak siamna le hih theihnate siitlo-in, i neih zahzah lei-ah phumlo-in, zangkhia lo-in om kei ni.\nI thahat lai teng bek Pasian in hong zang ding ci-in kingaihsun tuan kei in. I khangno lai le uhaam khit, i cinat laitak i zawngkhal laitak nangawn hong zang nuam hi. Vivian le Don-te in thungetna tawh mapang lai uh hi. Amau mah bangin eite in zong i hih theihna tek tawh hong honpa i pahtawi thei hi – “ei’ siamna bangbang” (tg. 15) tawh a kilawm Topa’ nasem ciat ni. – Dave Branon\nTopa, kei-a ding na tampi nong sepsak khin hi.\nNa na kong sepsak theih nadingin hong hilh in –\nNong piaksa siamna tawh ka hih theihzah-un\nhong ki-ap ung. Ka nuntakna uh nang minthan nading\na nungta biakpiakna hong hisak in.\nTopa’n na kiphal nakleh – kum kiciangtan lo-in hong zang nuam hi.\nPosted on Thursday, March 20, 2014by Siam Kim\nTua milimte pen ngun le kham tawh kibawl hi-a, mihingte’ bawlsa ahi hi.––Late 115:4\nLaigelh le thugen siam Martin Lindstrom in cellphone-te pen aneite adingin lawmhoih khat suak khinta hi, ci hi. Lindstrom in a thu cingtakin a kantelsa ahi hi. Atawi mi peuhmah in ama’ phone a gin’ ciangin, a simal samalte hong tho-in a itna le lungnopnate hong kahto han-han hi. Lindstrom in, “Tua bang hun laitak pen a ngaih penpen lawm numei, pasal, ahih keileh nulepa tawh kimu bangin kituat uh hi” ci-in gen hi.\nLeitung ah na tampite i hunpia-in i lunglut kha thei mahmah hi. Tua bang hun ciang koi-ah lungtu pen ihiam, cih i kidot ding hoih hi. Joshua in a mipihte kiangah Pasian khat bek biak dingin na to hi (Josh. 24:14). Tua in a kiim apaam aa om gamte’ biak milimte biakloh ding thuhilhna hi. Hih milimte pen mite’ bawlsa hi-a sik tawh kibawl hi (Late 115:4). Tuate pen vanglian Topa tawh teh leng, bangmahlo ahi hi. Tua ahih manin Pasian in a mite ama’ bitna sung bekah bukna a ngah ding hanthawn hi (Thukhente 10:13-16). Jesuh in tua thu mah na genkik a: “Na Topa Pasian, na lungsim khempeuh, na nuntakna khempeuh, le na pilna khempeuh tawh it in” (Matt. 22:37).\nEite hong huh, hong dal pen Topa bek ahi hi (Late 115:9). I biakna khempeuh amah bek pia ni. – Marvin Williams\nTunai sawnga na sep khempeuh ngaihsun kik dih in? Pasian sangin na thupitsak zawk van le nate a omkha hiam?\nPasian pen i deih masak pen hisak den ni.\nPosted on Wednesday, March 19, 2014by Siam Kim\nMawhnei mi khat Pasian kiangah hong kihei kik ciangin vantung mite nuam mahmah uh hi.–Luka 15:10\nJoann pen Khristian innkuan panin khangkhia hi. College a kah tak ciangin, a upna peengin Pasian’ thu kin nawnlo hi. Buaih a lak khit ciangin, gam tampi ah khualzin a, lungnop nadingin zin kawikawi napi lungkim zo tuanlo hi. Haksatna a phutkhak ciangin Pasian in amah a sam ahihna kitel kik a, Pasian hong lunggulh kik hi.\nGermany panin Joann in US aa om a nulepate hopih-a, “Kei’n ka nuntakna Khris tungah piata ing, amah’n ka nuntakna hong kheel hi! Hong lungkhamsak ka hih manin ka lung nuamlo hi” ci hi. Tua thu a zak ciangin a nulepa in a sanggamte teng kaikhawm hi. Tua thu lamdang amau tungah a gennuam lua ahi hi. “Na sanggamnu in Jesuh Khris hong sangta hi!” ci-in khitui mualtuangin gen hi.\nLuka 15 sunga dangka mansuahnu in a muhkik ciangin a veeng le paamte tungah gen-in amah tawh a lungdam khawm dingin zawn hi (tg. 9). Jesuh in hih taangthu, tuu mang, tapa taimang taangthute a gen ciangin biakna thu hahkat a kisa mite tungah leitung ah a mangthangte zong dingin hong pai ahihna pulaak nuam aa, a gen ahi hi. Pasian hong piak gupkhiatna i saan tak ciangin, leitung le vantung ah lungdamna omkhawm hi. Jesuh in “Mawhnei mi khat a kisik tak ciangin Pasian’ mi siangthote zong lungdam uh hi” (tg. 10) ci hi. Jesuh, eite omna mun dong hong pai-a, eite in i saan theih tak ciangin vantung ah lungdamna kibehlap ding ahihna i tel hi! – Anne Cetas\nKa va gammang mualtung khua dam lak-ah,\nInn pan gamlapi ka pialkhin;\nTu’n hong la in, hong ciahpih’n Na inn ah\nHong Honpa hong pai in. – Crosby\nEite kisik-in i om ciang, vantung mite lungdam uh hi.\nPosted on Tuesday, March 18, 2014by Siam Kim\n2 Korin 2:12-17\nEite pen tatkhiatsa mite tung le mawhnei mite-a dingin Khris’ namtui na a phuangkhia Pasian’ mite i hi hi.––2 Kor. 2:15\nGimnam pawl khatte pen kimangngilh theilo hi. Ka lawmpa’n zong a zat ngei cream hong bei kuanta ahihlam hong lak hi. Kei’n zong ama kiangah, “hong leisak ve ning e” ci-in ka gen hi. Tua ciangin amah’n “Hih dante mah hong leisak in” ci-in bung khat hong lak hi. Amah’n “hih gimnam bek deih ing – hih pen ka pa’n zong a deih mahmah gimnam hi” ci-in hong genbeh hi. Kei zong ka simnuih giugiau hi. Ka neulai-in ka nu in ka lu hong sawpsak ciang a zat shampoo gimnam zong ka phawk hi. Tua gimnamtuite in ko tawh hong omkhawm nawnlo mite hong phawksak bangin ka ngaihsun uh hi.\nOliver Wendell Holmes in, “Phawkna, a beisa hunte ngaihna, lawm le gual lunggulhna cihte pen a dang hang hilo-in gimnamte tungtawn pan hi,” ci hi.\nTua hileh, i nuntaknate in Pasian lamah mite a paipih gimnam bang ahi kha diam? 2 Korin 2:15 ah “Hotkhiatna a ngah mite leh a ngahlo mite lakah kote pen Khris in Pasian’ tungah a piak paknamtui tawh ka kibang uh hi” ci hi. Ei’ namtuina pen Pasian ading hoih a,midangte a zol ding le a hawlkhia ding zong hithei hi. Jesuh’ hong kipiakkhiatna i telkhit ciangin – eite in midangte Khris kiang atun ding namtuina hong guatte i hihlam kiphawk ni.\nKhris tawh kisutna tua gimnamtui i neih taktak ciangin midangte in Honpa muhnopna lungsim khang han-han sak ding ahi hi. – Cindy Hess Kasper\nKa pheiphung hong zang inla, Nang ading ngalhat sak in;\nKa aw zong Nang tang inla, Ngaihtak na min phatsak in\nNgaihtak Na min phatsak in. – Havergal\nTopa tawh i tonkhop ciangin, midangte in a zuih ding namtuinate amaute tungah a suan toto i hi hi.\nMarch 26, 2014 Program\nPosted on Monday, March 17, 2014by Htaung Kyint\nMarch 16, 2014 Bulletin by Lu Nux\nPosted in 2014 Sermon, Audio, News\nPosted on Monday, March 17, 2014by Siam Kim\nJob 3:3-5; 42:5-6\nNidangin nangma’ thu ka za zel a... tu-in ahih leh kong mu taktak hi.___Job 42:5\n1927 kumin “Wings” a kici film (video) pen galpi khat hunlai-a American huihlak galkap nihte’ tuahkhak thu a zaihkik hi-a, lim hoihpen Academy zong ngah hi. A zaih laitakin kisuahkhia lo thapai hi. Director pa tungah tua thu kidong hi. Amah in: “A kimu thei pen huihlak hi-a van dumpi bek kimu hi. Tua huihlak thu pen meei om keileh muhnoplo ding hi. Meeite in i etdan hong lemsak mahmah hi” ci-in gen hi. Tua bang acih pen man mahmah hi. Meeite nungngat-in vanlai-ah a kizaih film pen a en mite in muhnopsa uh hi.\nKhat veivei meeikaai a om sangin van-siang peuh hizaw leh i deih hun tamzaw hi. Ahi zongin meeikaaite in Pasian’ thumanna kilangsak zaw hi. Haksatna a omzawk deuh ciangin Pasian in nasem hi,, cih i tel thei zaw tektek hi.\nHaksatna a tuah tuungin Job in: “Ka suah ni beimang hen!... Tua ni-in meeipi ziing henla, tua ni awkin valh tum hen” (Job. 3:3-5) ci hi. Tua bang lungkiatna pen Pasian in a gencian masiah thuak keeikaai hi. Tua ciang Job in, “Nidangin na thu ka za ngei-a .... tu-in ahihleh ka mit mahmah tawh kong mu hi” (42:5) ci hi. Job pen vanglian Pasian tawh kitalsik kha hi. Tua ahih manin a muhna hong kikheelta hi.\nTuni-in haksatna meeite in na muhna hong khak hiam? Na upmawhna sangin Pasian in tua meeipite in na muhna hong kilamdangsak ding hi. – Dennis Fisher\nPasian in na leenna ding kha hong guan\nNa muhna meei tung ciang va dakto in,\nVan lai-ah va leeng inla,\nTopa’ hoihna le itna va mu in. – Sper\nKhat veivei lungkhamna meeite in Ama’ hong itna maitang hong kilangsak zaw hi. – Jasper\nPosted on Sunday, March 16, 2014by Siam Kim\nNa kammalte ka muh ciangin, keimah in ka ne hi.––Jeremiah 15:16\nAn ka duh hi! Hoih taka kihuan, neek ding cih pen ka uuk ngiat khat hi. Keima’ duh dan bang hileh, ka neek ding zah sangin zong tam ka ne nuam zawlai hi. Ka thauluat ding zong ka dah zel hi. Tua ahih manin ka zi Martie in cidam nading tawh kisai, an neekzah ding hong gen gen theizel hi.\nJeremiah’ kammalte ngaihsut huai mahmah hi. Topa’ thute a muh ciangin, tuate ne hi (Jer. 15:16) – anduh tuiduh bangin tua thute ne ding cih ka ngaihsut ciang lamdang ka sa hi.\nJeremiah in bel Pasian’ kammalte aneek taktak loh lam ka thei hi. A gennop bulpi in a thute simin a lungsim tawng-ah lungngai phakik hi, cih agennuam hizaw hi. Tua pen Pasian’ kammal i sanzia ding hong hilh ahi hi. Tua thu pen i lungsim adingin an taktak hi! I valhsuk tak ciangin, Kha Siangtho in Jesuh tawh i kisut semsem zawh nading tha hong pia hi. Tua thute in Pasian, sum le neihsate, i galte, nasepna, le innkuan nuntak cih bangte bangci ngaihsut ding cih hong hilh hi. Tua hi-a, tua thute pen ei-a dingin hoih mahmah hi.\nTua ahih manin na lung a taii theih nadingin tua kammalte ne in! Tua hileh, kamsang Jeremiah bangin “Na kammalte kei-a dingin lungdamna le kipaakna hong piangsak hi” (15:16) na ci ding hi. – Joe Stowell\nTopa, na thu ka neeknop na ding kamlimna hong guan in.\nNa thute kei-a dingin kha an taktak ahi hi.\nTuate ka sim zawh nading, ka valh zawh nading,\ntua tungtawna ka ngah dinguh tha le ngalte,\nka pum le ka kha-a ding hong hi tawntungsak ta in.\nNa ankuang umna ah Pasian’ kammal a kihel leh, cidamin na om tawntung ding hi.


url: =Kawlgam a uk tatak kuahiam??? :: ZOMI DAILY\nposted on 30 January 2016 at 4:52 pm Lomkholna: BobTuangpi, Myanmar, News\nHih Council ah member (11) kihel uh hi. Tuate in: (1) Gam makaipipa/nu (president), (2) vice president-1, (3) vice president-2, (4) galkap mangpipa (5) galkap mangpipa huh, (6) mipidawl Innpi thuzeekpipa (speaker of house of representative/lower house), (7) Minamdawl Innpithuzeekpipa (speaker of house of nationalities/upper house), (8) galkap vuangyi pa (union minister of defence services), (9) Gamsung lamsai vuangyi (union minister of home affairs), (10) Gamgi lamsai vuangyi pa (union minister of border affairs leh (11) gamdang lamsai vuangyi (union minister of foreign affairs) cihte member (11) pha uh hi.\nAkhawk mahmah khat ah, gamsungah buaina mipi sona (popular uprising) nasia mahmah dingin, gamsung gamlumna,ngongtatna cihte a om leh gambup makaipi (union president) in athuneihna khempeuh (political power) kici (executive power,legislative power, judiciary power) khempeuh galkap mangpipa ka ap hi cih, lai suaksak ding aa, tua hun akipan galkap mangpipa in gamsungah daihna om ta hi ci’n kiteelpi (general election) a omsakkik dong ukna aana (sovereign power) khempeuh len ding hi, tua pen 2008 constitution in galkapte a aituam piak hamphatna hi aa, tua bang ahih pen thutang (official) hi hilai hi.\nPrevious: Kawlgam Lower House leh Upper House Chairman leh Vice Chairman\nNext: Naak Lungzuan huai Myanmar Lower House Parliament


url: =Mandalay ah palik te’n Pistol, thautang honkhat, vankham honkhat mankhia ~ ZD :: ZOMI DAILY\nposted on 17 February 2017 at 9:37 pm Lomkholna: Myanmar, News, Sawltak\nMyanmar, Mandalay khuapi sungah abeisa ninihsung palik te’n vankhamsem te sulzuihin abetkhiatna panin vankham amat banah Pistol thau khatleh thautang Bullets 83 zong mankhia uh cih Myanmar Times in genkhia hi. Tua amatkhiat Pistol pen Spain gampan akibawl Spanih-made Pistol te ahihi.\nPolice te kiangah Report kipia ahih manin, abeisa ninih sungin Mandalay khuasung aom inn 3 palik te’n buluhpah uhhi. Amasa in February 15 ni in, Mandalay Region, Maha Aung Myay Township sung aom Ko Soe Win @ Ar Wu kici te innsung buluh uh a, guihtheih khamtheih tuamtuam ahi Heroin 12.5 grams, ICE 2g, Pink Amphetamine 238 Tablets leh Opium 60 grams mankhia uhhi.\nTuani mahin Bai Gyi @ Tin Maung Win @ Khin Maung Tun kici min 3 bang aneipa ii asungnu te inn ah palik te’n buluh leuleu uh a, guihtheih khamtheih tuamtuam ahi Amphetamine 3305 Tablets, Heroin 5 grams, ICE 310 Tablets leh Opium 832 grams mankhia leuleu uhhi.\nAzingciang February 16 ni in Patheingyi Township sung aom Bai Gyi te inn palik te’n buluh leuleu uh a, tualai ah Pistol khatleh thautang honkhat amankhia uh ahihi. Tuaban ah guihtheih vankham tuamtuam ahi Opium 29 Soap Cups, Pink Amphetamine 170,858 Tablets, Opium 28 Bags, Atasi 34 Tablets, ICE 1.05 grams leh Sudo 12,000 Tablets cihteng mankhia leuleu uhhi.\nKawlgam sungah khamtheih guihtheih pen kilimsep mahmah a, nungdiak inzong Rakhine State sung panin Buddhist Monk khattung panin vankham tampi ki mankhia hi.\nRelated: Kawlgam ah Burmese Monk khat vankham zatang 4.6 Million tawh kiman ~ ZD\nPhilippines Presidetn pa ii siansuah bangdanliang ahikeiphial zongin Kawlgamsung aom vankham semteng hong siansuahkhia mengmengleh lunggulhhuai mahmah hi. ZD Sawltak #zomidaily\nPrevious: Japan Company khatin Mandalay Beer Company leisawm ~ ZD\nNext: Sangsia khatin sangnaupang numeino khat buan, kum 24 thongkiading ~ ZD\nLeitung mihing nam thum ~ Dr. Ngul Khan Pau


url: =Bass Cinpi (Lazy Club) tawh holimna - TUNGZANG NEWS\nBass Cinpi (Lazy Club) tawh holimna\nPu. Gin Suan Cin\nTZN: Kawlgam ah Tumging (Music) lamah minthangte' sungah akihel khat ahi Lazy Club tumging pawlte Bass a tum Pu Gin Suan Cin (a) Cinpi le Chin World Mediate holimna tulaitak le mai lam khangnote in etteh theih dingin deihsakna tawh Tongsan pan Zolai ah lek khia in kong suaksak uh hi.\nC W: Guitar tawh na nuntak zia akipatna pan tawm nong gen thei diam U Cinpi?\nCinpi: Midangte zong hanciamna mah tawh kipan hi cih hanciamna lungsim nei hi mai ing.\nC W: Guitar siam khat hihna dingin bang tengin hong tawsawn penpen ahia le?\nCinpi: A masa penin Pasian, innkuanpihte, hong hilh Siate, naseppih lawm le gualte akipan hanciamna ,cihtakna le thuakzawhna cihte thupi pen sa ing.\nC W : Hong hilh hong pantah Siate kua bangbang ahia le U Cinpi?\nCinpi: Ka siate pen Ko Eddy Kyaw (Pin Oo Lwin) , Pu Zalian, hong musak siate bel tampi mah cih ding hi.\nC W : Guitar na kipatcil le tulaitak na muhna dan tawm nong gen thei diam?\nCinpi: Guitar pen uk lua hi mai ing. A kipatcil lam le tulaitak ka uk zia kibang den lel hi.\nC W : Lazy Club a pankhia khat na hihna tawh kizui-in, Lazy Club tangthu tom nong gen thei diam?\nCinpi: 1989 kim pawlin Lazy cih ding ka neu lawmte tawh phuak khin hi ung. Maung Maung (Lead), Ma Rakhin ( Drum), Ohkaota ( Keyboard), Cinpi (Bass), Ko Moe Naing ( Rhytm), Tulaitak Guitar friend, Vocal pen Thura-Cencury, cihte tawh kipankhia hi ung. 1994 Kawl tuibuah pawi in Naing Zaw, 2008 in Okka Ota tangin Myo Zaw City labeh ung.\nC W : Lazy Club na kipat cil lai un, Music group ciang bek ngimna bek mah maw?\nCinpi: Ka kipatcil un lawmte tawh gualnopna ciang bek mah tawh kipankhia hi mai ungin, tu lamlam ciangin nuntakpih ding nasep (Professional) khat hong suak hi.\nC W : Cinpi cih min koici bang a hong minthang khia thei ahia le?\nCinpi: Gen ding tampi om in, a bulpi ah Pasian thupha taktak hi.\nC W : Guitar tum bek mah ukna nei maw adangdang zong nei na hia?\nCinpi: Lasak zong uk mahmah lel ing. 1992 kumin khui bawl ngei ingin, thu tuamtuam hang tawh hawmkhia zolo suak ing.\nC W : Studio na khumna tawh kisai amasa pen na tuahkhak thute tawm nong gen diam?\nCinpi: Studio ah tum cil lai pen ciling gawpin, lawmte tawh bel nuam kisa mahmah hi mai.\nC W : Salai Zalian pen Bass siapi khatin Guitar bass siam tampi in adeih ciat uh hi. Midang bass siamte tawh koici bangin mu na hia?\nCinpi: Salai Zalian pen a tum siam, laisim hatna le siamna tuamtuam ah thupi sa mahmah ing.\nC W : Tuhun khangthakte' Guitar tum zia tawh kisai U Cinpi muhna nong gen thei diam?\nCinpi: Siam sa thei mahmah ing. Tuhun khangnote siamna Reason? Idiot cihte deih ing.\nC W : Music siamna (Artist) khat pen gam mite ading bek a ci lah om ee,, pawl khatte in lah amau ading bek a ci lah om ahih teh nang bangci muhna hia? Cinpi: Music siamna i cih pen kei muhna ah mi khempeuh ading in sang thei ing.\nC W: Kawlgam ah G-3 le Solo Show cihte tuhun kihih zo ding na lamen hiam?\nCinpi: Um mah ing. Ko Zaw Myo Htut ( Mizzima Hlaing),le Ko Zaw Myo Htut ( Emperor), Boy , Yan Naing, Yawng Latt te in Album khat bawl cih za ing.\nC W : Kum 10 lomkhat nih sung bang Music nasem khat na hihna sungah na mangngilh theih loh diak na nei hia?\nCinpi: Tua bang a lamdang lua om tuan kei. Ka tum khitsa Albumte mipite in deih bilbel ahih manin ka lungdam mahmah hi.\nC W : Guitar pilna/siamna tawh kisai na muh zia tawm nong gen thei diam?\nCinpi: Leibupbul level ah Music pilna pen kithupisak mahmah in Subject khatin kisin hamtang hi. Ei gam ah bel ei le ei hanciamna ciang hi mai hi. Sangah ahi a, biakna sangte ah limtak kisinsak ding deih huai sa mahmah ing.\nC W : Tongsan Media tungtawn in Zomite khangnote na vaikhaknop om diam?\nCinpi: Mai lamah Zomi guitar siam tampi piankhiat lai ding khangnote hanciam semsem ding cih vaikhak nuam ing.\nC W: Holim hun nong piak manin lungdamna mahmah ung. Music siamna tawh Pasian min thang sak semsem dingin Zomite Pasian in thupha hong pia hen.\nCinpi: Kei zong ka lungdam peuh mah ei.\nTZN: Posted and Translated by: Tongsan Tanute


url: =ZAM Thupuak :: 01 Apr 18 (Australia kisiau theilai) :: ZOMI DAILY\nposted on 31 March 2018 at 12:55 pm Lomkholna: Malaysia, News, ZAM, Zomi\nAUSTRALIA KISIAU THEI LAI :: Australia 202 visa 842 form 2018 man ngen loin sang gam laizom, lawm hoih, pa unau, nu unau cihte tawh ki siau thei ahih manin Malaysia a om laizom Zomiten ih theihloh khak ding lung hihmawhna tawh kong thei sak uhhi.\nZAM zum ah kal 4 sungbang form fill up, tangthu manglai a let khiatna, tangthu puahphatna a kipan Ausi form a siauh theih nading a kisam khempeuh kisep sak hi.Tangthu neilo te kibuaipih mahmah a hih manin na tangthu uh tawh kiging sa in hong pai un,\nA kisam ding teng\n1. Ausi pan hong sam dingte full address / leihsa, phone no., Email ID, kicing takin hong keng un.\n2. Na manbaih nop leh na tangthu mang lai tawh gelhsain hong pua in, na tang thu limtak telcian in hong kiphuahsak theilo in hong ki puahpih thei bek hi.\n3. Malaysia tunzawh a tanei teng birth certificate meihtu/copy khat,\n4. Malaysia a kiteng ten na kitenna lai uh copy khat hong keng un.\n5. Passport size photo 2 kisam in ZAM zum ah kizaih thei hi.\n6. ZAM zum ah man ngenlo in Zomi pih Ausi siau khem peuh case kibawlpih, tangthu manglai tawh kiletkhiatsak, form ki fill-up sak ban ah print khiatsak in nisim kisepsak hi.\nA telbeh nuamte ZAM zum ah nong pai nangun kong thei sak uhhi. Phone No.: 03 2142 6659. Ausi siau manlo zah in kibuai sak kei in.\nRSC/US DEPARTMENT PAN PHONE KISAM TA\nResettlement Support Center in sawt khop tak hong ngaksak pawl zong hong kisam toto ta ding ahihman in na phone No. te uh zumhun sung a na let hamtang un. Theih den ding Na MY No. leh a nunungpen zum tawh kizopna natun na uh, a ni a kha te enkik zel un. Thu kizakna om nonlo te na kan nop uh leh ZAM zum ah nong pai nading un kong theisak uh hi. Phone No.: +603 2142 6659\nLUNGDAM PIH NA :: Sia Zam Sian Tuang- Phaiza, Advisor – Zomi Social Welfare of Malaysia (ZSM-2018), Church Pastor- Adonai Zomi Christian Fellowship, in Zomibup ading ZAM zum ah thungetna hong neihsak ahihmanin lung damna lianpi ih ko hi. Siapate innkuan pen Topa thupha tawh March 26, 2018 Monday in ih lunggulh mahmah na gam ahi Australia ah hong zuat san theita ahihman in ZSM/ZAM in kilungdam pih mahmah hi.Anutsiat apawlpi leh Pasian gelsakna ahi Ausitralia gamah Topan Zomi te a ding thupha tampi a bawl khiazo dingin hong makaih/tonpih/zatsak den ta hen.\n***final reject: UNHCR zumpi pan reject ngah ten na laidal uh copy khat ZAM zum ah hong aap nang un kong theisak uh hi.\n***APPEAL TAWH KISAI: Appeal agelh peuhmah in zong na UN laidal uh khatciat peuhmah copy na bawl hamtang na un zong ih kithei sak phapha hi.\n*** UNHCR Appointment: UN zum ah appointment nei khempeuh in zum ah na lut ma in navai teng kiging khol in. Hong kuppih ding a om kei leh ZAM zum ah hong pai un.\nThupuak akizingzaw in PDF file ah >>>\nDAHPIHNA :: Tuimang khuami Pr Cin Hau Thang leh Nu Cing Deih Lam Siang te tapa Tg. Solomon Piang Sian Hung in hong nusia hi. ZSM/ZAM member ahih na tawh kizui in ZSM pan in kivui thei hi. Tg. Solomon Piang Sian Hung hong nusiatna hangin ZAM/ZSM pan in innkuan pih te tawh aki bangin ih dahpih na ih pulak hi. Topa’n a lam dang in hong hehnem tahen.\nPrevious: Kilawmzaw leh kilawm ~ Dr. Ngul Khan Pau\nNext: Video: Motor Engine honsa in datsi athunkhat meikuang


url: =Download Karaoke Dua Hetto Tanpa Vocal MP3 and Mp4 (2.60 MB) - PlanetMusik.\nDownload Karaoke Dua Hetto Tanpa Vocal Music Mp3 and Video Mp4\nLAGU BUGIS - DUA HETTO\nDUA HETTO VOC : UDHIN S ============ Engkaka riolota Melo missengngi anri Engkaga pappojimmu Lao rialeku Nasaba tomatoakku Engkana rencanana ...\nOleh Baharuddin Amaru\nSudah ditonton 2,573 x\nHasil diatas adalah hasil pencarian dari anda "Karaoke Dua Hetto Tanpa Vocal" MP3 dan menurut kami yang paling cocok adalah LAGU BUGIS - DUA HETTO. jika ini kurang cocok silahkan pilih hasil yang ada dibawah ini.\nKeyword Lagu Bugis, Lagu Bugis electone, lagu bugis elektone, Lagu bugis terbaru, lagu bugis baru, lagu bugis populer, lagu bugis terpopuler, lagu bugis viral, lagu bugis motovlog, lagu bugis kota sengkang, planetlagu, metrolagu, Karaoke Dua Hetto Tanpa Vocal 320kbps, lagu123, laguaz\nLainnya dari Karaoke Dua Hetto Tanpa Vocal\nLagu Bugis 290.10 Dua Hetto ~ Ansar suniansyah\nLAGU BUGIS DARE' SIKOLA' DUA HETTO Hamka Bijayya\nOMPOKKO MAPPAU ~ Karaoke Bugis Tanpa Vocal ~ Ansar S D' celebes\nLAO TEPPA JELLING ~ Lagu BUGIS Karaoke Tanpa Vocal (Audio 2) ~ Ansar S D' celebes\nLAGU BUGIS KAROKE MALUCCA Andi Firsan\nLagu BUGIS KARAOKE Tanpa Vocal ~ RISAMPEANG ~ Iwan s D' celebes\nLagu Bugis New KARAOKE ~ PEDDIKU ~ Herman D' celebes\nLagu Bugis New KARAOKE ~ ANURENA AMBO'MU ~ Ansar S D' celebes\nSARINAH (Botting Teng Elo'na) ~ Karaoke Bugis Tanpa Vocal ~ Ansar S / Amin Bugis D' celebes\nKADO PASSOLO ~ Bugis Karaoke Tanpa Vokal ~ Ansar S D' celebes


url: =Jeremiah 37 | Siantongluan\nBabylon kumpipa Nebukhadnezzar in Jehoiakim tapa Jehoiakhin tangin Judah gam a uk dingin Josiah tapa Zedekiah a koih hi.\nAhih hangin amahmaha kipan a nasemte leh a gamsung mite in keima tung tawna Topa thugennate a ngai kei uh hi.\nKumpi Zedekiah in Shelemiah tapa Jehukal leh Maaseiah tapa siampipa Zefaniah keima kiangah hong sawl a, "Topa i Pasian kiangah kote-a dingin thu hong ngetsak in," ci-in a hong gensak hi.\nHih hunin thong kia nailo ka hih manin mi lakah ka ut utin ka vak kawikawi hi.\nTua hun laitak pen Babylon galkapte in Jerusalem khua a sim laitak uh hi a, tua hun laitak mahin Faro kumpipa galkapte, galsim dingin Egypt gam panin hong kuankhia hi, cih thu a zak uh ciangin Jerusalem khua panin a nungkik uh hi.\nTua ciangin Topa in kei hong hopih a,\n"Topa ahi Israel mite Pasian in kong cihin-ah: Kei tungah thu a hong dongsak Judah kumpipa kiangah hih bangin na va gen ding hi: En in, nang hong huh dingin a hong pai Faro kumpipa galkapte a gam uhah ciahkik ding uh hi.\nTua ciangin Babylon-te hong kileh kikin hih khuapi hong sim ding uh a, khuapi la-in mei tawh a hal ding uh hi.\nTopa in kong cihin-ah, nang leh nang kikhemin, "Babylon-te hong kilehkik nawnlo taktak ding uh hi," cikha kei in. Bang hang hiam cih leh amaute hong kilehkik ding uh hi.\nNangmah in na gal Babylon galkap khempeuh zolua kisa-in buk sunga mi liam teng bek na suaktasak khaphial ahi zongin, amaute hong thokik teitei ding uh a, hih khuapi hong halsak veve ding uh hi, ci-in va gen in," a hong ci hi.\nFaro galkapte Jerusalem khua a hong naih ciangun Babylon galkapte a nungkik uh hi.\nTua laitakin kei zong Jerusalem khua panin ka behte kiangah ka gamhluah teng a la dingin Benjamin gamah a pai dingin ka dingkhia hi.\nBenjamin Kongpi ka tun ciangin Shelemiah tapa, Hananiah tupa Irijah a kici kongcingpa in kei kiangah, "Nang Babylon mite lamah a taisim ding na hi hi," ci-in a hong man hi.\nTua ciangin kei zong, "Hilo hing; Babylon mite lamah ka taisim kei ding hi," ka ci hi. Ahih hangin Irijah in ka thugen hong ngailoin kei hong man a, kumpi uliante kiangah hong paipih hi.\nKumpi uliante zong kei tungah heh mahmah uh a, hong sat khit uh ciangin thong dingin a kizangsa, kumpi thuvanpipa Jonathan inn-ah thong hong kiasak uh hi.\nLeisung thongmial-ah ni tampi ka om khit ciangin\nkumpi Zedekiah in kei hong samsak hi. Kumpipa in a innsungah, "Topa hong thugen kam khat beek omlo ahi hiam?" ci-in a hong dongsim hi. Kei zong, "Om mah hi," ka cih khit ciangin, "Babylon kumpipa khutsungah nang hong kipia taktak ding hi," ci-in ka gen hi.\nTua ciangin kei zong kumpi Zedekiah kiangah, "Kei thong nong kiatsakna dingin nang tungah ahi a, na nasemte tung leh hih mite tungah ahi zongin bang khialhna hong bawl ka hi hiam?\nNang kiangah, Babylon kumpipa in nang leh hih gam hong simlo ding hi, ci-in thu a hong genkhol, na kamsangte tu-in koi-ah om ahi uh hiam?\nTu-in ka to kumpipa aw, ka thugen nong ngaihna dingin kong thum hi. Kumpi thuvanpipa Jonathan inn-ah nong puak kik nawnlohna dingin na mai nuai-ah kiniamkhiatna tawh kong thum hi. Bang hang hiam cih leh nong puakkik leh tua lai-ah ka si taktak ding hi," ka ci hi.\nTua ahih manin kumpipa Zedekiah in kumpi thonginn sungah ka kiat zawkna ding thu pia a, khuasunga anlum a bei matengin anlum sai panin nisimin anlum khat ta hong piasak den hi. Tua ahih manin kumpipa thong sungah a om ka suak hi.


url: =Pistol thautawi Damiah athudonlo New Zealand saizuakpa :: ZOMI DAILY\nposted on 12 July 2016 at 7:20 pm Lomkholna: New Zealand, News, Sawltak, World\nNew Zealand gamsung Kebab Shop saineipa khatin Pistol tawh damiah taihding in a ngimpa thudonlo in, ama Customer te avaikhakteng bawlbawlsan cih video clip khat tusung Facebook tungah kithangsak mahmah hi. Tua Kebab Shop saineipa pen Ahmed kici minneikhat hi a, damaih te lutvai tawh kisai Police te’n CCTV panin a etkik ciangin lamdang kisa mahmah hi.\nDamih taihding in hongpaipa pen amai puanvom tawh kitun a, amel ki theicianlo hi. Kebab Shop pen Christchurch aom Egyptian Kebab House kici sai khat hi a, Canterbury police te khahkhiat CCTV pan aki etciang in Damiah pa in Bag khat sungah saizuakpa in sum akoih nading in Pistol tawh ngim hi.\nAhi zongin saizuakpa in thudonlo in asepding teng sepsan hit hiat hi. Tuakhit ciangin Pistol tawi Damiah pa zong acihnading theilo in, tawmvei adinkhit ciangin asai panin paikhiatsan hi.\nHih thupiang pen May 28 ni hi a, Canterbury police te’n tua damiah pa pen azonsan laitak uh kici hi. Facebook tungah Canterbury police te’n video akhahkhiat uhciang in saizuakpa alaulohlam amuh uhciang lamdang samahmah uhhi.\nAnuai ah Video Clip tomno khat\nBanghang in laulo nahiam ci’n akidot ciangin amahpen sumdeih bek hi a, Pistol thau tawh kei hongkap dingin hongpai hilo hi cihsanziau hi. Ahi zongin Damiah pa apaikhit khitciang in kalungtang hongki nawhsai mahmah hi ci’n Pasian hong ompih lungdam ing ciziau hi.\nAhmed pen Egypt gampan in New Zealand gamah abeisa kum 20 hunpawl in gambeel in atung hi a, hih sai ahonzawh kum 15 bang phakhin himahleh hibang in Damiah lut ngeilo cihi. Tuani akipan asai pen zan sauveilu hongnawnlo a, a nasem te kiangahzong themcik ki lungtang phasak un, second tawmnosung in nuntakna kikhel theihi ci’n thuhilh hi. ZD Sawltak #zomidaily\nPrevious: Taiwan gamsung ATM sungpan US$2 Million ki gukhia\nNext: Kawlpi ah “Central News Myanmar” cih News Agency thak kiphuan


url: =10 April 201488 Sangnaupang Makaite leh Santa Han & Taungphila Han 6 Committee Meeting Kinei\nKawlpi Santa Han ( Pawlpi 62 leh Buddist) comittee leh Taungphila Han committee (Han 6- Tahan Tuiphum, Buddist, Laipian, Taungphila RC, Tuiphum, Pawlpi kipawl) in 6 April 2014 ni, Sun nai 2pm hunin Tahan Tuiphum pawlpi biakinn ah 88 Generation Student makai U Ba Chu leh alawmte 4 tawh Hanvai kimuhkhopna kinei hi.\nHan tawh kisaiin zumlam peuhmah amau tavuan hong la dingin thukimna kineisate sepzia ding genna kinei hi.\nTahan tuiphum pawlpi in sikkang tawh han umsa pen Sipen zum zasaklo ciin Palikte tawh kuanin phelsak kik a amau sikdailing tawh limtak umkik veve uhi. Tahan Kawlte, Taungphila RC, Tuiphum, Pawlpituantuam in sikdai tawh um a, Kawl Buddist Han- Pianda ah sikdai tawh umin misi vuikik uhi.\nSipen pan Aana tawh atuahsak sawm hangin mipi in tuahnuam hetlo hi cih kilang hi. Democracy hun ah mipi deihna leh mipi lungkimna thupi hi. Dowai Han Chairman U Sing Nang in Dowai Han penSipen vaihawm hi a, tulai abuai Kawlpi Han 10te Sipen tawh kisailo hi ciin Dowai Han delegate meeting ah gen hi.


url: =Tedim aa Bawhlung vaipen (Pawlpi namkim) :: ZOMI DAILY\nposted on 4 December 2017 at 10:43 pm Lomkholna: Dalsianamm, News, Tedim, Zomi\n1. Management Unit Error?\n2. Principle Error?\n3. Bawhlung sui te le Pawlpi khat ciat I vai maw?\nKeimuhna ah No.3 tawh kisai masa lo hi.\nLampi hoih lua le Cycle ki kiataih hong tamzaw in teh I cih sang စည္းကမ္း neitak aa Cycle Hawl ding, lukhu khuk ding, Taklam neh aa hawl ding, Akawi ciang Horn Tum ding, Speed khiam ding, back mirror thuah ham tang ding cih te kigen huai zaw kasa hi.\nSaturday Ni pen Sevenday Pawlpi te NiPi ni ahih ciang Satarday ni peuhmah bawhlung schedule koih lo ding cih pen principle (policy) in koih huai hi. (Tedim ka om sung hong kigen zeuhzeuh hang kathuk ngaihsut luakha kei hi.)\n(if the means of the game is to be fellowship in the end)\nHih principle pen Pawlpi khat le Khat kizahtak piakna in kamu hi.\nManagement Unit Error le Principle error hih lam I muh theih masiah akisam lopi in Pawlpi khat le Khat kiko kelsel na le, theilo pipi in doctrine khawng I neu bawl kha ding hi.\n1). Bawhlung Fellowship Committee?\n2). Pawlpi khatciat?\n3). Bawllung kimawl Pawlpi siksan Team khat ciat?\n4). Final Sui ding Team nih te?\nPrinciple laih ding baihzaw hiam?\nMihing khatciat ngiahsut Zia (mindset) puah ding baih zaw hiam?\nTuleh Tu aa thupiang ahih man in Principle le Management Unit Error te puah ding le kikhial kha hi cih pulak khiat ding ol zaw thamtham hi. Dal Sian Amm\n1) Thukimna no.8 pen nakpitak a contest ding uh kisam hi.\n2) Adangte in majority thupisak ding ahih tei hang, minority ignore ding hilo hi.\n3) 7th Dayte knock out match ciang kahlo ding kicithei lo ahih ciang acil apat a kipan tuabang matchte Saturday leh Sunday a hilo ding a geelkholh pah ding hilel hi. (ngaihsutna kicing hileh)\n4) Tu a vaihawmna ah kicinlahna a omna mukhollo kimakaihna hiphot a, tun aguh a dawk ciang muhloh phamawh dinmun ciang mupan hiaihiai mawk i hihman in a dah huai hihang. A dahhuai zawlai khat ah… mu gega pipi mah in sangsiam nuamlo tantan, ei le ei justify tantan bang omlai cihte ( hih thu bek hi tuanlo ) nak dahhuai zawlai hi. Tuabang tata makai thuzeek nak ut lua mahmah sawnsawn thei hi ei.\n5) Tun seltheih hilo a kimu ta a, vaihawmna a thanemna a om lam i telsiam a, a ki lakik theilo thu ahihman in kikhel leh kimaisak ding lobuang adang omlo hi. Thu hoih deih i hih leh.\n6) Tuabang hilo a, a beisa a khialhna sutkikkik a, thusia zong nuam niloh i hihleh lah.. tuabangte a kiphasak hilel a midangte nawngkai sak lel ding in milak ah kihel kei leh a hoihzaw ding ong hizel ding hi. Pau Khat Suan\nPrevious: Phisian ding om, Phisian lohding om\nNext: Malaysia palik te’n Sabah ah migilo kipawlna makaikhat kaplum\nZAM Thupuak :: 21 December 2014


url: =Blog Post by ngalliam: Cimphawng Notes 1. Numei khat-in, nikhat-in kammal (30,000) saang atam zaw pau khia hi. 2. Pasal khat-in, nikhat-in kammal (20,000) saang atawm zaw pau khia hi. 3. Numei te’ khuak dei khat hi… - Zomi Community Network - Your Network\nPosted by ngalliam on March 31, 2010 at 10:53pm\n2. Pasal khat-in, nikhat-in kammal (20,000) saang atawm zaw pau khia hi.\n3. Numei te’ khuak dei khat hi-in, dei khat ahih zah-in Pasal te zah-in thu ngaihsut kaakna nei theilo uh zaw uh hi.\nAhi zong amuh khat peuh uh ameel asa leh a omzia cih lam pasal te 'saang-in ,thei baih zaw hi.\nPasianthu-ah lung khaaklo in saang thei pahpah uh ahih man-in, Pasian zia thei baih zaw uh hi.\n4.Pasalte’ khuak deih nih pha-a, tua zah khat-in, numeite saang-in thu ngaih suunkhaak thei zaw, lungduai, hunsaupi ding ngaihsun thei zaw, thu khingkhai\ntheihna nei zaw uh hi. Hih pah buatbuat cih\nomlo-in ngaih sut phot uh ahihman-in, khialhna tawmsak zaw diak uh hi.\n5. Lawmthu-ah ki itna maan.( Pasal lam pan).\nHong it leh it ding, hong it kei-a leh it lo ding ci-a numei khat va neh peen, itna taktak hi naailo hi.\nPasal khat-in numei khat a it leh a numei-in bangzah ta-in a it a ngaai kei phial zong tua tangvapal khawl lo in, a it teeiteei leh ngah thei hamtangh zaw hi. Tua bang it na te numei teen lunggulh se uh hi. It na maan itna ciingtaak hi thei zaw hi.\nAhizong ki it na peen, ki naaina, ih meel ih sa leh gamtah luheek ki bahna tungtawn-in ki pan thei hi. Numei te daan peen, it na pin it lo kineih theih uh-aa ,tua a theikhalo pasal tampi lawmnei zolo in om uh hi.\nNeh zawtthu hi tah ciin, kumpipa ta-nu/pa ih va sawm keei ding hilo zeel hi.\nComment by Kam Mung on September 10, 2010 at 2:05am\nNumei te pen neh zawh thu tawh ki ngah zaw deuh ci leng,, Thu khat hong dong ning.. a zen zen in pasal khat in numei khat itna man leh itna takpi tawh it na pi a numei lam pan ngai kik thei mahmah lo zong om thei hi,, tua te bang ci leh ngai kik thei ding hiam?"/Ngaihsutna ( Advice) khat hong pia dih ve....\nComment by Cingbawi on September 4, 2010 at 7:42pm\nKam tam pau ahi ciang a, pau lam kiva pah hi. Sang khong ah sang siate genna ah numeite pen kamtam zaw deuh pian ahih man un kam pau khat peuhpeuh zong maizumlo zaw uh in, pasalte sang in zong siam baih zaw pah uh hi ci hi.\nNidang Yangon ka pai lai khat in Kawlgam bup laigelh siam minthang Saya Kaung Thant i literature seminar/ workshop ah kihel kha ingh. Lawmte khat i dotna a dawng dan thupi saa ingh.\n"Saya aw laigelh ka siam theih na ding in bang cih leng, bang teng protactice, bang dan hi leh hoi dinghiam" ci in a dot leh Saya Kaung Thant in "Laigelh na siam nop leh gelh, in, tua khhit teh gelh in, tua ban ah gei lai inla, tua nung ah gelh zom lai in..." ci hi. Lai gelh i siam nop leh gelh gelh leng hoih cihna hi. Tem a kipan, tu, hei khong zong suangtat tung ah tattat leng hiam in, pak sinsen hi. Tuadan mah hi leh kilawm hi.\nTua ahih man in khat veivei i ki paupih, i kihopih ding mi omlo thei a, tua dan hun te ah zong i zomi.net sung pan in kiho pih ding no teng om in lungdam. Tua hi leh lai a tam theithei gelh leng i siam pah kei zong in, a sawtna ah ki khangto ding in lamen ingh. Gengen len gen kisiam, gelh gelh leng gelh kisiam... :)\nComment by Chin Kim on August 25, 2010 at 7:14am\nHuai na article zaw a thupi mahmah leh sim tak mahmah sim kasa mai a. Hon behlap toto zeel ve maw.\nComment by Taang Sianpu on April 1, 2010 at 9:38am\nThe human brains is divided into two folds.\nThey say, "Nothing is Right at the Left and Nothing is Left at the Right Brain LOL."\nComment by NOBODY on April 1, 2010 at 12:49am\npasal te khuak dei khat pha in numei te khuak dei nih pha zaw leh leitung history a tuam pi khat in pai in na\num mawh na u Ngal?:D,,funfun!


url: =Zo Phualva Thupuak Vol 07, Issue 26 - Zomi Adventist Innkuan\nKum Thak Thupha note tungah hong tum kim ciat ta hen! Kum Thak ni pen Tapidaw sung le apua lamah ahi zong in kumpi zumkhak in kizang a, nasep khempeuh pan tawlnga in pawi kibawl hi.\nA Kibawl Cilna te:\nTua bang a Kum Thak pawi a kibawl pen a beisa kum tullom 4 lai in Babylon te in na zang khin uh hi. Amau in Vernal Equinox(khuakhal kipat, Euator tungah ni tang in sun le zan kikim) hun in bawl uh hi. Pawipi nasia tak kham uh a, anlak zawh lungdamkohna in Sumerian kammal Akitu cih min zang uh a, pasian biakna tuamtuam tawh ni 11 sung bawl uh hi. Tua bek lo-in Babylon tuipi nusian Tiamat tungah van pasian Marduk gualzawhna pawi zong ci uh hi.\nHun sawtpi sung Civilization khanzia tawh kizui in kumthak pawi ahun tuamtek in kibawl ciat hi. Egypt te in kum sim in Nile guntui a khan ni lah ahi aksi Sirius a suah hun tawh kituak in bawl uh hi. Sente in bel phalbi sung a nihvei khadet ni ahi Equator pan ni a kigamlat pen hun in bawl uh hi.\nJanuary 1 pen Kum Thak ni a suakna:\nBc 45 lai in ah, Julian Calendar a ki zat khit phet in January 1 ni pen kumthak ding in akhat veina le a masa pen ding in hong kizang hi. Roman te kumpi hong suah khit a sawt lo in Julius Ceasar in Roman Calendar pen a dinmun sia leh amanlang thei pen a puah phat kul hi cih hong khensat hi. Kum zabi 7 (7th century BC) lai a hong ki bawl khia Roman Calendar in Lunar Cycle, khapi a tan dan lim leh mel tawh ni te a ki khinn dan, pen zui sawm hi napi in, khuahun te tawh ki tuak thei lo zel a hihman in puah phat kul hi. Tua ciang in Pontifices ki ci Roman kipawlna te tung ah Calendar sit theihna thu a neihna uh pen zang khial zel uh hi. Tua kipawlna te in gamvai a hih kei leh kiteel na vai khawng tawh ni te a ut bang ua behlap ziauziau uh hi.\nCaesar in Calendar thak hong bawl ciang in Sosigenes a kici Alexandrian aksi lam mipil ( astronomer) tawh hong bawl khawm hi. Sosigenes in Caesar kiang ah Lunar cycle a zuih uh pen hemkhia sitset in Egytian te zat mah bang in Solar year kici leitung in ni(sun) vial khat a kimvel zawh tan hun pen hong zang sak hi. Tua bang a solar year hong zuih uh ciang in a tuat uh teh kum khat in ni 365 leh ¼ ni hong suah in tua khit teh Caesar in ni 67 pen BC 45 kum ah hong behlap in BC 46 pen March kha a a kipat tang in January ni 1 ni in hong kipansak hi. Tua ciang in kum 4 hal sim in February kha sung ah ni 1 behlap na ding in thupia hi. Tua bang in hong bawl ciang in a Calendar bawl pen ama ngaihsutna tawh ki tuak in hong pai khial nawnlo hi. BC 44 kum in a ki that ma deuh in Quintilis kha pen Julius(July) ci in a ma min tap in hong khek hi. Tua khit ciang in ama za laih pa min tap in Sextilis pen Augustus(August) ci in hong ki laih leuleu hi.\nMiddle Ages hun lai in January ni 1 ni pen kumthak in hong kimuak zo nawn lo hi. Julian Calendar a zui tinten ten zong January 1 ni pen kumthak in hong zang thei lo uh hi, a hang a ki kankan ciang in Caesar leh Sosigenes te in leitung in ni vial khat a kimkot hun a tuat uh pen hong man lo hi. Ni 365.242199 ding pen ni 365.25 in a mau na tuat kha uh a hih man in kum 1 ciang in minutes 11 hong val hi. Kum 1000 ciang in ni 7 leh 15th century ciang in ni 10 tak hong val hi.\nHih thubuai pen Roman pawlpi te’n hong thei ciang in 1570s kum in Pope Gregory XIII in Jesuit vanlam siam khat ahi Christopher Clavius kiang ah Calendar thak bawl ding in hong sawl hi. 1582 kum in Gregorian Calendar pen hong kizang in tua kum mah in ni 10 hong hemkhia uh hi. Kum 400 sial in tua kum lak ah kum 1 pen leap year hi ding hi cih thu hong pia hi. Tua hun a kipan in mun tuamtuam a mi te in January ni 1 ni pen man tak in Kum Thak in hong zang thei ta hi.\nKum Thak muakdante:\nGam tuamtuam ah Kum Thak muakna pen December 31 zan pan kipan in January 1 zingsang cil hun pawl in bawl ciat uh hi. Amau lunggulhna tawh gualnopna a zong te in ong pai ding kum sungah thupha a luan theih nading in sa leh nektawm theih tuamtuam ne in dawn ciat uh hi. Spain leh Spanish kampau a zang te omna ah thupha a luan theih nading in zankim a tun ma in lenggah bomte kongkhak ah khai in sukham thei zel uh hi. Mun dang tuamtuam ah sum le pai lam ah daupai theih na’ng in be (legume) te meh in zangh uh a, US ah bel bepum vom(black-eyed peas) kizangh hi.\nNorway leh Sweden lamah bel buh leh almond gah hel in ne uh hi. Netherland, Mexico leh Greek gamte ah bel kutbulh kual bang a kibawl cake leh moh tuamtuam te bawl uh hi. Ref: The History.com\n@Nuntakna pen aciim t’a dingin suunmang, mihai t’a dingin kimawlna, a hau t’a dingin ciamnuihna leh a zawng te adingin tuahsiatna hi. Sholom Aleichem\n@Nuntakna in la hi – sa in; kidemna hi – kimawl in; tona hi – masuan in; suunmang hi – taksuak sakin; kipumpiakna hi – piakhia in; itna hi- nuamtakin zangh in. Sai Baba\n@Hih leitung ah gualzawhna na ngah nop leh amaute nu ahi nopsakna(luxury) na thah masak kul hi. Cicero\n@Ka nuntakna pen ka thupuak hi. Mahatma Gandhi\n@A thupi pen i nuntakna thu in midangte huh ding ahi hi. Na huh zawh kei leh zong, buaisak kei hamtang in. Dalai Lama\n@Nuntakna thupi nasak leh na hun mawkbei sak ken, hun panin nuntakna ki lamto hi. Bruce Lee\n@Lai thei napi a laibu hoih a sim ngeilote, lai theilote tawh kilamdanna omlo hi. –Mark Twain\n@Lai lam a kinlo gam/minam pen kiamsuk lam manawh hi cih hong lak hi. –Goethe\n@I pumpi adingin exercise pen i khuak adingin laisim hi. – Richard Steele\n@I kipilsak(educate) kei leh a haisa in piang I hihi. –Rev. Job Thawngno\n@Mipil tungtuang khat ii pilna thusim na theih nop leh a laibu simte min dong in. –Ralph Waldo Emerson\n@Limlang pen mittaw khat adingin a manphatna a omloh mah bangin, Laibu pen mihai khat adingin a manphatna omlo hi. ~ Chanakya\n@Ama gihna(weight) zah laibu a sim khin mi pen ngaihsut huai nawnlo hi. -Unknown\n@Kha thum sung laisim hetlo a i om pen phamawh lo a, a phamawh zaw in kha thum sung laisim hetlo a i om nungin phamawh i sak hetlohna pen hi. -Jim Rohn\n@Lai tam na sim leh tam na thei ding a, tam na theih leh na pil sem ding hi. -Dr. Suess\n@Laibu hoih i sim khempeuh pen kum zalom tampi lai a mipil pente tawh kihona hi. -Rene Descartes\nPrev post Sabbath Vs Sunday: Dotna le Dawnna 1\nNext post Zo Phualva Vol 08, Issue 01: Upna Hanga Diktanna—Romans 1-4


url: =Sizang ngeina teng lua suk a, hun khat ciang Khuasam Poai teng zongh Sizang bup atu Khuasak pan veu in kivawt hi.Khuasak sia Sizangte ii Khuapi khat a hina le ngaal lampui Pu Khai Kam ii khua a hina taw Mikaang ngamkeau te ii a laak nop bel khua khat sungah kihel hi. Mikaangte in 4 Feb. 1889 ni in Khuasak khua simtham a, 1 July 1890 ciang Khuasak khua ma ah Sizangte le Mikaang kumpi kilemna kivawt hi.\nLast modified on Friday, 29 April 2016 02:54\nMore in this category: « Thuklai Lophei »


url: =Alip khap huai Laaitui khuataw mencipna :: ZOMI DAILY\nposted on 20 August 2016 at 8:38 pm Lomkholna: Laitui, News, Zomi\n20, 8, 2016 || Saturday, Laaitui\n14, 8, 2016. Nipi Khuavak ni zingsang 4:00am kim in Laaitui khua Tuikuang akicihna khang teng azaina acres 10 kim apha ding logam kuampi khat ah mencipna lianpi khat hong piang hi.\nTua logam khuam sung aa lo kho teng pen (1) Pa Thang Go Khup, (2) Pa Thang Cin Suan, (3) Pa Gin Khen Pau, (4) Pa Langh Deih Lian (5) Pa Kai Za Tuang te lokhawhna kuam teng ahihi.\n“Tu aa acipna zong bel ngeng peuh mah sin cileng tu aa sak ah acre 1 kim ding bang khi to lai veh aw ” ci in Pa Thang Cin Suan in Zingsol ah hong gen hi.\n“Amun lah ken in nung kum aa bang dan in guah hong tam leh bel ko hih tuikuang kim veng teng bel bang ka ci thong na um lungnop a om lo hiveh aw” ci in Pa Thang Cin Suan in hong gen beh lai hi.\n“Tuk an bel kila khin mah in ai zong ka khal an te uh bel akila lo ding suak thong, tua ban ah tu aa tawh mencip hong khawl leh ko aa bang ka lo uh alang val abei sin hi in tu aa akhi lai teng hong cip lai leh bel ka lo uh abei ding hi mai” ci in Pa Thang Cin Suan’ zi in Zingsol ah hong gen beh lai hi.\n“Ko aa bang ka lo lai khawng uh zong khi in ka singham uh bel atolh suk mah hi. Hih guah hong zu zu lai leh ka lo uh lah hi in asak aa tuikuang kim aa inn te aading lungnop huai sa het keng” ci in Pa Kai Za Tuang’ zi in Zingsol tanu te tawh kimuhna pan hong gen hi.\n“Zingsang nai li kim in hong ging zai zai kei in lamdang salua bang hi zezen aitam ci in khua hong vak ciang ka et leh mencim na hi mawk, luahuai sa lua ing asak aa inn te zong lungmuan om sa keng Pasian kiang thu deihtak nget ding kisam ” Laaitui khua tan 10 sangsiapinu Sianu Khup Za Cing in Zingsol ah hong gen hi.\n“Alam dang ah sun bang mah ci khol lo in zan ciang ging ging se in zancip se hi, zan thum sung bang ging hiven asak aa inn te bel ahicih cih leh bel October kha kim lam ah guah hisang hong tam zaw lai leh bel khua sung inn pawl khat lau huai thei in um ing “ci in Siapinu in hong gen beh lai hi.\nHih vai tawh kisai in Zingsol tanu te Laaitui hausapa ahi Pa Cin Khan Mang kiang hawhna kinei in “Hih acipna aa lo sia teng pen tu laitak in hausapa upa in kikum in zo ngeina tawh siatvat pai ding geelna na nei ung. Tua ban ah amun ah va en in tungsiah lam ah huhna ngetsak ding ahizong ngaihsun na nei ing, tha tang akisap leh zong khua sung mipi tangtha huh ding in ngaihsun ing “ci in hausapa in Zingsol ah hong gen hi.\nTuni August 20, 2016 ni bang pen sun tawntung guah a ciin hi in hong tung lai ding atawm pen kha nih sung peuh mah guah hong pai lai ding hi.\nPrevious: Piang Ngaih Don vai gen beh nop a tuam tuam\nNext: Zogam Phualvate’n Zogam Zuun Ni ~ Agnex Vung